text:
03 जनवरी, 2011
जवन भइल बढ़िया भइल, जवन होई उहो ठीक होई
सब आशंका निरमूल हो गईल। जवन भइल बढ़िया भइल। आगे जवन होई उहो ठीक होई। अयोध्या की फैसला पर इहे कहल जा सकेला। सब जीत गइल। केहू के हार ना भइल। दुनिया के सबसे बड़ मुकदमा पर फैसला आइल। सब स्वागत कइल। फैसला में कहल गइल कि जहां विराजमान हवें उहें रहिहे रामलला। मतलब रामललावादी लोग के भी जीत हो गइल। निरमोही अखाड़ा जीत गइल। विवादित जमीन के एक तीसरी ओहु के मिल गइल। हिन्दू महासभा जीत गइल, गर्भ ग्रह में ही रहिहन रामलला। सुन्नी वक्फ वोर्ड भी जीत गइल। एक तीसरी जमीन ओहू के मिली। भाजपा जीत गइल, काहें कि ओकर मुद्दा ‘राममंदिर’ कायम रहल। कांग्रेस जीत गइल, काहें कि ताला खोलववला से लेके ढ़ांचा ढ़हववला ले केन्द्र में ओही के सरकार रहल। प्रशासन जीत गइल, कि एतना बड़वर फैसला की बाद भी एगो ‘पत्ता’ ना खरकल। जवन भइल बढ़िया भइल।
अयोध्या फैसला पर जेकर प्रशंसा कइल जा, ओहमें सबसे उपर बा ‘संयम’। सब लोग संयम से काम लिहल। उन्मादी लोग भी संयम से रहल भले प्रशासन की डंडा की ही बदौलत। प्रशासन के डंडा भी संयम में रहल, अनावश्यक ना चलल। इ एगो बड़वर परीक्षा के घड़ी रहल। येह परीक्षा में सब पास हो गइल। हिन्दुस्तान क अमन, शांति, भाईचारा, एकता बनल रहल, बनल रहो।
देश की आन-मान सम्मान पर कवनो आंच ना आइल, एकरा खातिर देश के करोड़ो अमन पसंद लोगन के लाख-लाख प्रनाम। उत्तर प्रदेश की मायावती सरकार के भी सराहना होखे के चाहीं। अयोध्या विवाद के लेके सरकार कवनो अशांति ना पैदा होखे दिहलसि। जरूरत एह बात के बा कि इ सजगता आगे की दिनन में भी बनल रहो। गांव की एगो निपट जपाट आदमी से जब पूछलीं कि- ‘काहो गबड़ू काका अयोध्या फैसला से खुश हव..’ उ टप्प से कहलें- ‘बाबू जवन भइल, बढ़िया भइल।’ गबड़ू काका की बात में दम रहल, कहलन येह समय एक ओर से ललकारे वाली सपा चुप्प बा त सब ठीके बा। बाबू, बवाल के चाहत बा। इ त नेतवे आग लगवा दे लें। केतना शांति से निकर गइल एतवर बड़वर ममिला, जीवन में कबो ना देखलीं ना सुनलीं।
गबड़ू काका की बात की दम पर हमहू कहत हईं जवन भइल बढ़िया भइल, जवन होई उहो ठीक होई। सबके सनमत दें भगवान।
प्रस्तुतकर्ता VMWTeam Bharat पर 9:30 pm
A Blog where available many articles on Politics, Bollywood, Cricket, Lifestyle, Education, Entertainment, sports and more from India & world.
सदस्यता लें टिप्पणियाँ भेजें (Atom)


c: text/html

text:
फिल्मकार और लेखक महेश पांडे की भोजपुरी फिल्म “सपूत” मुम्बई और पंजाब में रिलीज होगी। इस फिल्म के निर्देशक हैं युवा फिल्मकार मुकेश पांडे। जानी मानी फिल्म फाईनेंस कंपनी आदिशक्ति इंटरटेनमेंट के साथ मिलकर महेश पांडे ने अपनी कंपनी मुंबाजी आर्ट्स के बैनर तले इस फिल्म का निर्माण किया है।
इस फिल्म का संगीत वेव ने जारी किया है। फिल्म के मुख्य कलाकार हैं-खेशारीलाल यादव, मनोज वर्मा, काजल सिंह, बृजेश त्रिपाठी, उमेश सिंह, मनोज टाईगर और संजय पाण्डे और नवोदित मनमोहन तिवारी और खुशबू। संवाद लिखा है संतोष मिश्रा ने। को-प्रोड्यूसर है नीरज सचदेवा। गीत लिखा है विनय बिहारी ने। संगीतकार हैं दुर्गा नटराज और राजेश गुप्ता। कला अंजनी तिवारी का है। लाइन प्रोड्यूसर हैं नीलाभ तिवारी।
मुंबई और पंजाब में जल्दी रिलीज होगी भोजपुरी फिल्म सपूत

robotstxt: allowed

filter: keep


text:
Dengue fever in Delhi, 36 cases on a single day
The dengue fever is again in prawl in Delhi and at least 36 new cases were diagnosed on Saturday itself taking the total tally to 384 this season.
पर साल एह सीजन में दिल्ली में नवे गो डेंगू के मरीज रहले जबकि एह साल ई गिनती ३८४ ले चहुँप गइल बा. आजु शनिचरे का दिने एके दिन में ३६ गो नया केस चिन्हाइल बाड़ी स. एह साल चार गो मौत डेंगू का चलते भइल बतावल जात बा जवना में तीन गो का बारे में स्वास्थ्य विभाग अन्तिम फैसला पर नइखे चहुंपल.
डेंगू बुखार मच्छर के काटला से होखेला एहसे भरसक मच्छरदानी का भीतर सुते के चाहीं आ तेज देह दर्द का साथे बोखार होखला पर तुरते डाक्टर से देखावल चाहीं. खराब केस में देह पर चकता निकले लागेला आ दर्द हड्डीतोड़ होखेला.


text:
काम भा कामदेव, हिंदू परंपरा में मानवीय प्रेम, आकर्षण आ कामुकता (सेक्सुअलिटी) के देवता हवें। अक्सर इनके चित्रण इनके पत्नी रति के साथे होला आ इनके अन्य नाँव सभ मदन, मन्मथ, मीनकेतु, कुसुमायुध आदि बाड़ें। कुछ कथा सभ में कृष्ण के बेटा प्रद्युम्न के कामदेवे के अवतार कल्पित कइल जाला। इनके बाहन सुग्गा हवे आ हथियार फूल के तीर-धेनुही। पुराणन में बर्णित कथा के अनुसार भगवान शिव द्वारा इनके जरा के भस्म क दिहल गइल रहे, एकरे बाद से ई अशरीरी रूप में हर पुरुष में निवास करे लें।
कामदेव के पूजा, माघ महीना के पंचिमी, मने कि बसंत पंचिमी से सुरू हो के चइत के पुर्नवासी ले चले ले, जेकरा के प्राचीन ग्रंथ सभ में मदनोत्सव कहल गइल बा। एही दौरान होली के तिहुआर भी पड़े ला आ एहू के मनावे में कामदेव के पूजा के बिधान हवे।


text:
(दयानंद पाण्डेय के लिखल आ प्रकाशित हिन्दी उपन्यास के भोजपुरी अनुवाद)
पहिलका कड़ी से आगे…..
बाकिर लोक कवि के दायरा अब बढ़े लागल रहे. सरकारी, गैर-सरकारी कार्यक्रमन में त उनुकर दुकान चलिये निकलल रहे, चुनावी बयारो में उनुकर झोंका तेज बहे लागल रहे. एक से दू, दू से चार, चार से छह, नेता लोग के संख्या लगातारे बढ़त जात रहे. बाति विधायक लोग से मंत्री लोग तक जाये लागल. एगो केंद्रीय मंत्री, जे लोक कवि के जवारे के रहले, त लोक कवि के बिना चुनावी त का कवनो सभा ना करत रहसु. एकरा बदले में ऊ लोक कवि के पइसा, सम्मान, शाल वगैरह गाहे बगाहे देत रहसु. लोक कवि अब चारो ओरि रहले. अगर ना रहले त कैसेट कंपनियन का कैसेटन में. एच॰एम॰वी॰ लोक कवि के दुअर्थी गाना वाला छवि हो गइला का चलते उनुकर कवनो नया रिकार्ड निकाले से पहिलही कतरात रहुवे, कैसेटो का जमाना में ऊ आपन गाँठ बान्हले रखलसि. लोक कवि जब संपर्क करसु त उनुका के आश्वासन दे के टरका दिहल जात रहे. ई तब रहे जब लोक कवि का लगे गाना के अंबार लाग गइल रहे. उनुकर समकालीनन के का कहल जाव, नवसिखीया लौंडन तक के कैसेट आवे लागल रहे बाकिर लोक कवि एह बाजार से गायब रहले. जबकि ओहू घरी उनुकर गाना के किताब बस स्टैंड, रेलवे स्टेशन पर बिकात रहे. उनुकर टिकट शो होखत रहे. बाकिर लोक कवि परेशान रहले. उनुका बुझाव जइसे बाजार उनुका हाथ से सरकल जात बा. ऊ जइसे अफना गइले. संघर्ष के एगो नया दौर उनुका सामने रहुवे जवना के ऊ हर केहू से बतावलो ना चाहत रहले. खाये के नइखे, पेन्हे के नइखे, रोजी रोजगार नइखे, का बारे में ऊ पहिले केहू से मौका मिलते कह-सुन लेत रहन. बाकिर सफलता के एह पायदान पर खड़ा ऊ केकरा से कहसु कि हमरा लगे कैसेट नइखे, हमार कैसेट निकलवा दीं. कबो कबो यारे-दोस्त लोग भा समकालीनो बड़ा मुलायमित से लोक कवि पर टोंट मारत पूछ देव, राउर कैसेट कब आवऽता? लोक कवि एह टोंट के मर्म समुझतो हँस के टाल देसु. कहत, कैसेटवो आ जाई. कवन जल्दी बा ? फेर जइसे मुँह छुपावत जोड़ देसु, अबही किताब बिकाये दीं.
बाकिर कैसेट ना अइला से उनुका मनोबल पर त जवन असर पड़त रहुवे से त पड़ते रहुवे, मेलो-ठेला, शादी-बियाह में ऊ अब ना बाजत रहले. काहे कि अब हर जगहा कैसेट बाजत रहे, एल॰पी॰रिकार्ड चलन से बहरी जात रहुवे. आ लोक कवि का लगे हिट गाना रहे, दू दू गो एल॰पी॰रिकार्ड रहे, बाकिर कैसेट ना रहे. एच॰एम॰वी॰ के अनुबंध उनुका के बन्हले रहुवे आ ओकर टरकावल उनुका के खइले जात रहे. आ अभ त उनुकर संगियो-साथी आ शुभचिंतको, धीरही सही, टोक देसु, “गुरुजी, कुछ करीं. ना त अइसे में त मार्केटे से बाहर हो जायब.”
“कइसे बाहर हो जायब !” ऊ डपटसि, “हई कार्यक्रम सब जवन कर रहल बानी, त का ई मार्किट ना ह ?” डपट के उहे रोआइन हो जासु. साथही एह उधेड़बुन में लाग जासु कि का ऊ सचहू बाजार से बहरी जाये का राह पर बाड़न ? लोक कवि के समस्ये असल में ईहे रहे कि कैसेट बाजारी से निकलि के घरो में बाजल लागल रहे आ ऊ नदारद रहले. लोग एल॰ पी॰ रिकार्ड बजावल करीब करीब बन्द कर दिहले रहे. ऊ इहो महसूस करसु कि उनकर संगी-साथी आ शुभचिंतक, जे उनुका से बाजार से बाहर होखे के सवाल पूछत रहसु, गलत ना रहे लोग. बाकिर ई सवाल उनुका के पुलकावत ना रहे पिनकावत रहे. दिन-राति ऊ इहे सब सोचसु. सोचत-सोचत ऊ विषाद आ अवसाद से भर जासय. बाकिर उनका जवाब ना मिले. जवाब ना मिले त ऊ पी के मिसिराइन का साथे सूत जासु. बाकिर सूतियो कहाँ पावत रहले ? कैसेट मार्केट के डंक उनुका के सूतही ना देव. ऊ मिसिराइन के बाँहि में दबोचले छटपटात रहसु. पानी से बाहर फेंकाइल मछरी का तरह ऊ भाग के फेर अपना मेहरारू का लगे जासु. ओहिजो चैन ना मिले. भाग आवसु विधायक निवास के ओह गैराज में जवन उनका आवंटित रहे. गैराज में रह के कवनो नया गाना का तइयारी में लाग जासु. आ सोचसु कि कबहियो त कैसेट में ईहो गाना समइहे सँ. फेरु गइहन गली-मुहल्ला, घर का अँगना-दालानन में, मेला, हाट-बाजारन में.
बरास्ता कैसेट.
फिलहाल कैसेत के एह गम के गलत करे खातिर लोक कवि एगो म्यूजिकल पार्टी बना लिहले. अब ले उनुका लगे बिरहा पार्टी रहे. एह बिरहा पार्टी में साथ में तीन गो कोरस गावे वालन आ संगत करे वालन में हारमोनियम, ढोलक, तबला, आ करताल बजावे वाला रहले. बाकिर एह म्यूजिकल पार्टी में ओह तीन गो कोरस गावे वालन का अलावा एगो लड़की साथ में युगल गीत गावे खातिर, दू गो लड़की मिल-जुल के भा अकेले गावे खातिर, आ तीन गो लड़की डांस करे खातिर बढ़ गइली. एही तरह इन्स्ट्रूमेंटो बढ़ गइल. बैंजो, गिटार, बाँसुरी, ड्रम ताल, कांगो, वगैरहो ढोलक, हारमोनियम, तबला, आ करताल का साथे जुड़ गइले. लोक कवि के म्यूजिकल पार्टी चल निकलल. से ओहमें निमन हिंदी बोले वाला एगो उद्घोषको, जवना के ऊ अनाउंसर कहसु, के शामिल कर लिहले. ऊ अनाउंसर हेलो, लेडीज एंड जेंटिलमैन जइसन गिनल-चुनल अंगरेजी शब्द त बोलबे करे, जब-तब संस्कृतो के श्लोक उचारे का, ठोक देत रहे. लोक कवि के स्टेज के ग्रेस बढ़ि जाव. एह तरह धीरे-धीरे लोक कवि के म्यूजिकल पार्टी लगभग आर्केस्ट्रा में तबदील हो गइल रहे. त लोक कवि के एकर फायदो भरपूर मिलल. प्रसिद्धि आ पइसा दुनु ऊ कमात रहले आ भरपूर. अब बाजार उनुका दुनु हाथ में रहे. जे केहू कबो टोकबो करे कि, “ई का कर रहे हैं कवि जी ?” त लगभग ओकरा के गुरेरत ऊ कहसु, “का चाहते हैं जिनिगी भर कान में अगुरी डाल के बिरहे गावत रहें ?” लोग चुप लगा जाव. बाकिर लोक कवि त गावसु, “अपने त भइलऽ पुजारी ए राजा, हमार कजरा के निहारी ए राजा !” हँ, साँच इहे रहे कि लोक कवि के मशहूरी के ग्राफ अइसन गाना का चलते उफान मारत रहे जवन उनुका टीम के लड़की सभ नाचत गावें. ऊ गाना जवन लोक कवि के लिखल आ संगीत में बुनल रहत रहे. आ केहू अब जवन कहे, एह गानन का बदौलत लोक कवि बाजार पर चढ़ल रहसु.
आखिर उहो दिन आ गइल जब लोक कवि कैसेट का बाजार पर चढ़ गइले. एगो नया आइल कैसेट कंपनी उनुका से खुदे संपर्क कइलसि. लोक कवि पहिलका रिकार्ड कंपनी से अपना अनुबंध के लाचारी जतवले. बाकिर आखिर में तय भइल कि अनुबंध तूड़ला पर जवन मुकदमा होखी ओकर खर्चा ई नयका कंपनी उठाई. आ लोक कवि के धड़ाधर चार-पाँच गो कैसेट साले भर में बाजार में आइये ना गइल, छाइयो गइल. एने उनुकर चेलो-चाटी गावत झूमसु, “ससुरे से आइल बा सगुनवा हो, हे भउजी गुनवा बता दऽ.”
अब होखे ई कि लोक कवि सरकारी कार्यक्रम में त देवी गीत, निर्गुन आ पारंपरिक गीत गावसु आ एकाध गाना ऊ जवना के ऊ “शृंगार” कहसु, उहो लजात सकुचात गा-गवा देसु. बाकिर कैसेटन में ऊ खालि शृंगारे ना भयंकर शृंगार “भरसु” आ अपना म्यूजिकल टीम का मार्फत मंचन पर ऊ “सगरी कुछ” लड़कियन से ओकनी का नाच में परोसवा देस जवन कि जनता “चाहत” रहे. अब खालि उनुकर कैसेटे धड़ाधड़ बाजार में ना आवे लागल रहे, बलुक लोको कवि अब बंबई, आसाम, कलकत्ता से आगा थाईलैंड, सूरीनाम, हालैण्ड, मारीशस जइसन विदेशनो में साल दू साल में जाये लगले. अतने ना, अब उनुका के कुछ ठीक-ठाक “सम्मान” दे के कुछ संस्था-समिति सम्मानितो कइलसि. ई सगरी सम्मान आ कुछ लोक कवि के जोड़-गाँठ रंग देखवलसि आ ऊ राष्ट्रपति का साथे भारत महोत्सव का जलसन में अमेरिका, इंगलैण्ड जइसन कई गो देश में आपन कार्यक्रम पेश कर अइले. ई सब खालि उनुके खातिर अकल्पनीय ना रहे उनुका प्रतिद्वंद्वियनो खातिर रहे. प्रतिद्वंद्वियन के विश्वासे ना होखे कि लोक कवि एहिजा ओहिजा हो अइलन आ उहो राष्ट्रपति का संगे. बाकिर लोक कवि बड़ा शालीनता से कहसु, “ई हमार ना, भोजपुरी के सम्मान हऽ.” सुन के उनुका प्रतिद्वंद्वियन का छाती पर साँप लोट जाव. बाकिर लोक कवि पी-पा के सुंदरियन का बीचे सूत जासु. बलुक अब त ई हो गइल रहे कि बिना सुंदरियन का बीचे पी-पा के लेटले उनुका नींदे ना आवे. कम से कम दू गो सुंदरी त जरुरे रहे एगो आजू, एगो बाजू. आ उहो नया-नवेली टाइप. लोक कवि सुंदरियन का नदी में नहात बाड़न ई बाति अतना फइलल कि लोग कहहू लागल कि लोक कवि त ऐय्याश हो गइल बाड़न. बाकिर लोक कवि एह “आलतू-फालतू” टाइप बातन पर धेयाने ना देसु. ऊ त नया गाना “बनावे” आ पुरान गाना “सुपर हिट” बनावे का धुन में छटकत रहसु. एह ओह अफसर के, जवन तवन नेता के साधत रहसु. कबो दावत दे के, कबो ओकरा घरे जा के त कबो कार्यक्रम वगैरह “पेश” करि के. एहिजा उनुकर विधायक निवास में टेलीफोन ड्यूटी वाला संपर्क साधे के तजुर्बा बहुते कामे आवे. से लोग सधत रहसु, आ लोक कवि छटकत-बहकत रहसु.
एगो ऊ दिन रहे जब लोक कवि बहुते आगा रहले आ उनुका पीछे दूर दूर ले केहू ना रहे.
अइसनो ना रहे कि लोक कवि का आगा उनुका ले बढ़िया भोजपुरी गावे वाला केहू ना रहे. बलुक लोक कवि से निमन भोजपुरी गावे वाला बहुत त ना बाकिर चार छह जने त शिखरो पर रहले. बाकिर ऊ लोग संपर्क साधे आ जुगाड़ बान्हे में पारंगत ना रहे. उलटे लोक कवि ना सिर्फ पारंगते रहले बलुक एहू से आगहू के कई गो कला में ऊ प्रवीणता हासिल कर चुकल रहले. ऊ गावतो रहले, “जोगाड़ होना चाहिये” भा “बेचे वाला चाहीं, इहाँ सब कुछ बिकाला”. लोक कवि के आवाज के खुलापन आ ओहूमें घोराइल मिसिरी जइसन मिठास में जब कबो कवनो नया-पुरान मुहावरा मुँह पावे त लोक कवि के लोहा मान लिहल जाव. आ जब ऊ “समधिनिया के पेट जइसे इंडिया के गेट” धीरे से उठावत पूरा सुर में छोड़सु त महफिल लूट ले जासु. ओहि दिनन में लोक कवि अपना कैसेटनो में थोड़ बहुत राजनीतिक आहट वाला गीत “भरल” शूरु कर दिहले. ऊ गावसु, “ए सखी ! मोर पिया एम॰पी॰ एम॰एल॰ए॰ से बड़का, दिल्ली लखनऊ में वो ही क डंका”, आ जब जोड़ देसु, “वोट में बदल देला वोटर क बक्सा, मोर पिया एम॰पी॰ एम॰एल॰ए॰ से बड़का” त लोग झूम जाव.
अबले लोक कवि के ढेरहन समकालीन गायक बाजार से ना जाने कब के विदाई ले चुकल रहन त कुछ जने दुनिये से विदा हो गइल रहन. बाकिर लोक कवि पूरा मजबूती से बाजार में जमल रहले आ एने त उनुकर राजनीतिक संपर्को कुछ बेसिये “प्रगाढ़” हो गइल रहे. अब ऊ एक दू ना, कई-कई गो पार्टियन के नेतवन खातिर गावे लागल रहले. चुनावो में आ बिना चुनावो में. ऊ एके सुर में लगभग सभही के गुणगान गा देसु. कई बेर त बस नाम बदले भर के रहत रहुवे. जइसे एक गाना में ऊ गावसु, “उस चाँद में दागी है दागी, पर मिसरा जी में दागी नहीं है” भलही मिसरा जी में दाग के भंडार भरल होखे. एही तरह वर्मा, यादव, तिवारी वगैरह कवनो नाम अपना सुविधा से लोक कवि फिलर का तरह भर लेसु आ गा देसु. बिना उ जनले कि ई सब कर के उहो फिलर बने का राह पर लाग रहल बाड़े. बाकिर अबही ई दूर के राह रहे. अबही त उनुकर दिन सोना के रहे आ राति चाँदी के.
फेरु अगिला कड़ी में
लेखक परिचय
अपना कहानी आ उपन्यासन का मार्फत लगातार चरचा में रहे वाला दयानंद पांडेय के जन्म ३० जनवरी १९५८ के गोरखपुर जिला के बेदौली गाँव में भइल रहे. हिन्दी में एम॰ए॰ कइला से पहिलही ऊ पत्रकारिता में आ गइले. ३३ साल हो गइल बा उनका पत्रकारिता करत, उनकर उपन्यास आ कहानियन के करीब पंद्रह गो किताब प्रकाशित हो चुकल बा. एह उपन्यास “लोक कवि अब गाते नहीं” खातिर उत्तर प्रदेश हिन्दी संस्थान उनका के प्रेमचंद सम्मान से सम्मानित कइले बा आ “एक जीनियस की विवादास्पद मौत” खातिर यशपाल सम्मान से.
वे जो हारे हुये, हारमोनियम के हजार टुकड़े, लोक कवि अब गाते नहीं, अपने-अपने युद्ध, दरकते दरवाजे, जाने-अनजाने पुल (उपन्यास), बर्फ में फंसी मछली, सुमि का स्पेस, एक जीनियस की विवादास्पद मौत, सुंदर लड़कियों वाला शहर, बड़की दी का यक्ष प्रश्न, संवाद (कहानी संग्रह), सूरज का शिकारी (बच्चों की कहानियां), प्रेमचंद व्यक्तित्व और रचना दृष्टि (संपादित), आ सुनील गावस्कर के मशहूर किताब “माई आइडल्स” के हिन्दी अनुवाद “मेरे प्रिय खिलाड़ी” नाम से प्रकाशित. बांसगांव की मुनमुन (उपन्यास) आ हमन इश्क मस्ताना बहुतेरे (संस्मरण) जल्दिये प्रकाशित होखे वाला बा. बाकिर अबही ले भोजपुरी में कवनो किताब प्रकाशित नइखे. बाकिर उनका लेखन में भोजपुरी जनमानस हमेशा मौजूद रहल बा जवना के बानगी बा ई उपन्यास “लोक कवि अब गाते नहीं”.
दयानंद पांडेय जी के संपर्क सूत्र
5/7, डाली बाग, आफिसर्स कॉलोनी, लखनऊ.
मोबाइल नं॰ 09335233424, 09415130127
e-mail : dayanand.pandey@yahoo.com


text:
सिनेमा भोजपुरी के ड्रीमगर्ल रिंकू घोष एह घरी जौनपुर में निरहुआ का साथे फिल्म “रखवाला” के शूटिंग करत बाड़ी. फिल्म में उनुकर किरदार एगो चुलबुली ग्लैमरस डॉल के बा जवन बाद में निरहुआ के पत्नी बनत बिया आ जिम्मेदार पत्नी. निर्देशक हउवन असलम शेख.
रिंकू घोष आ मनोज तिवारी के हालिया रिलीज फिल्म ‘भईया हमार दयावान’ जबरदस्त हिट भइल. रिंकू घोष आ रवि किशन के फिल्म ‘केहू हमसे जीत ना पाई’ सुपर डुपर हिट रहल. अब रिंकू घोष फेरु भोजपुरी मेगा स्टार मनोज तिवारी आ सुपर स्टार रवि किशन का साथे फिल्म ‘अंधा कानून’ आ ‘साली बड़ी सतावेली’ में नजर आवे वाली बाड़ी.
रिंकू घोष पहिलहू सुपर स्टार दिनेश लाल यादव ‘निरहुआ’ का साथे फिल्म ‘मृत्युंजय’ में आइल रहली आ उहो फिलिम सुपर डुपर हिट रहल. रिंकू घोष क साथे ‘बिदाई’ जइसन सुपर हिट फिल्म देबे वाला निर्देशक असलम शेखे “रखवाला” निर्देशित करत बाड़े. एह फिल्म में दिनेशलाल यादव ‘निरहुआ’, रिंकू घोष, मनोज टाईगर, अवधेश मिश्रा, बृजेश त्रिपाठी, आलोक यादव वगैरह के खास भुमिका बा. गीतकार विनय बिहारी आ प्यारेलाल यादव, संवाद लेखक सुरेन्द्र मिश्रा आ छायाकार अकरम खान हउवे.
(शशिकांत सिंह रंजन सिन्हा के रपट)


text:
समय अइसन खराब हो गइल बा कि बाबा दादा का जमाना से चचल आवत कहाउतो कहे लिखे में डर लागत बा. चैनल का पैनल पर एकाध बेर कुछ गलतो कहि के बाच सकीलें बाकिर अखबार आ छपल सामग्री में ऊ आजादी ना मिले. काहे कि एक बेर लिखा-छपा गइल त हमेशा ला सबूत बन गइल. गाँधी बाबा के बनावल शब्द हरिजन देखते देखत पॉलिटिकली गलत होखे लागल त लोगबाग दलित शब्द के इस्तेमाल करे लागल. अब सुने में आवत बा कि अदालत एकरो पर रोक लगावल चाहत बिया. ओकरा मंजूर नइखे कि खबरन का मथैला में एह दलित शब्द के इस्तेमाल होखे. ई सोचिए के मन परेशान हो जात बा कि अब – कवन जात हो जी – फेम के पत्रकारन जइसन लोग आपन चालबाजी कइसे चला पाई. चुनाव आवते गिनवावे लागेला लोग कि एब इलाका में एतना राजपूत, एतना ब्राह्मण, अतना कायस्थ, अतना भूमिहार, अतना यादव. अतना कोयरी, अतना कुर्मी, अतना दलित वगेरह बाड़ें. बाकिर ई कबो सुने के ना मिले कि फलां इलाका में अतना सुन्नी, अतना शिया, अतना अशरफ, अतना पहमाजा, अतना बरेलवी, अतना देहलवी वगैरह बाडें भा ईसाईयन के अलग अलग जाति के अतना अतना लोग बा. परिणाम उहे होला जवन अइसनका पत्रकार आ नेता चाहेलें. हिन्दूवन के बाँट-काट के राख दीहल जाला आ ओने चर्च आ मस्जिदन से आदेश-निर्देश जारी होखत रहेला कि मोदी के भोट नइखे देबे के. अगर इहे बाति शंकराचार्य, पंडित, ज्योतिष कहे लागसु त होखे लागी हल्ला कि साम्प्रदायिकता के पसार हो रहल बा. फिरकावाराना भा कम्यूनल हरकत-बयानन के केहू चर्चा ना करे काहें कि एह देश में जवने कुछ हिन्दू से जुड़ल बा ओकरा के साम्प्रदायिक मान लीहल गइल बा.
अइसने माहौल में एक दिन उहो देखे के मिलल जब सगरी चैनल संघ के कार्यक्रम के जियतार प्रसारण करे में लागल रहलें. इहां ले कि परेड-मार्च करतो घरी चैनलन के कैमरा एने से ओने ना भइल. पर साल जब विजयादशमी का मौका पर सरसंघचालक के संबोधन के प्रसाऱण दूरदर्शन से भइल रहे तब सगरी सेकूलरन का छाती पर साँप लोटे लागल रहुवे. बाकिर अबकी संघ के जवन मौका आ प्रचार मिलल ओकरा ला ऊ करोड़ो खरचो करीत त ना मिल पाइत. ओह दिन सभकर धेयान लागल रहुवे कि प्रणव दा का कहीहें. कांग्रेस के साँप सुँघाइल रहुवे कि पता ना दादा कवन बाति कवना तरह से कह दीहें. केहू कुछ कहत रहे केहू कुछ. लोग के अनुमान रहुवे कि पहिले प्रणव दा के संबोधन होखी आ ओकरा बाद सरसंघचालक उनुका बाति के जरुरत मुताबिक जबाब दीहें. बाकिर भइल उलुटा. हालांकि एकरा के सही मायने में उलुटा ना कहल जा सके काहें कि एह तरह के कार्यक्रम नागपुर में हर साल होले आ हर साल कवनो ना कवनो गैर संघी व्यक्ति आपन बात स्वयंसेवकन का सोझा राखेलें जवना के संघ अपना राह के पाथेय मान के ग्रहण करेला. काम के बाति राख लेला आ फालतू के बाति हवा में उड़ा देला. अबकिओ संघ प्रमुख अपना संबोधन में पहिलही कह दिहलें कि आजु का बादो संध संघे रही आ प्रणव मुखर्जी प्रणव मुखर्जिए रहीहें.
बाकिर कमाल कइलें प्रणव दा. अइसन संबोधन दिहलें जवना के हर आदमी अपना हिसाब से बखान कर सकेला. जेकरा पियाज बूझे के बा से पियाज बूझी आ जेकरा अदरख से मतलब ऊ ओकरा के अदरख बताई.
अलग बाति बा कि संबोधन का आखिर में उनुकर कहल वंदेमातरम के कवनो तरह रफू ना कइल जा सके. मुसलमान आक्रमणकारी आ भारतीयता के पचावे में समय लागी सेकूलर जमात के.


text:
सिंगर से एक्टर बने वालन में अब एगो अउर नाम जुड़े जात बा आ ई नाम ह राजवीर सिंह राजपूत के. इंग्लिश एल्बम ‘जर्नी ऑफ़ लाइफ’ में आपन अभिनय कौशल देखा चुकल राजवीर अब जल्दिए भोजपुरी एल्बम ‘तहरा कहक के मारब’ में मुख्य किरदार के भूमिका निभावत नजर अइहें.
आर० एस० बैनर में बनल एल्बम ‘तहरा कहक के मारब’ के निर्देशन राज कुमार करत बाड़न आ निर्माता हउवेॆ एन० कुमार. एह एल्बम के शूटिंग मुम्बई के रत्नादीप स्टूडियो में कइल गइल. एह पूरा तरह से पारिवारिक एल्बम में समाज के अत्याचार के कहानी बतावल गइल बा.
समाज में बदलाव लाए वाली एह एल्बम से अपना एक्टिंग कॅरिअर क शुरुआत करत नवोदित एक्टर राजवीर सिंह राजपूत बिहार के रहे वाला हउवें आ बैंगलोर से पढाई कइला क बाद राजवीर थिएटरो कइलन आ साथ ही साथ कई एक सीरियलो.
एह एल्बम में संगीतो राजवीर के बा. कुल आठ गो गाना बाड़ी सँ जवनन के रचले बाड़ें संजीत कुमार निर्मल आ राजवीर.
निर्माता एन कुमार, निर्देशक राज वर्मा, गीतकार संजीत कुमार निर्मल, संगीतकार राजवीर सिंह राजपूत, कैमरामैन राहुल सक्सेना, कोरिओग्राफर संतोष सर्वदर्शी, एक्शन डायरेक्टर मंगल फौजी, आ ईपी रवि दुन्ना.
मुख्य कलाकार बाड़ें राजवीर सिंह राजपूत, कश्मी विश्वास, अंजलि यादव, सोनल कौर वगैरह.
(संजयभूषण पटियाला)


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
परीत पनके द मानवा के मोजराये द - जनकदेव जनक
'मत रहियो पिया परदेस आया फागुन रे...'
फगुआ खेलत मेहरारूअन के टोली आगे बढ़ जाता. टोली के बोली पर हमरो मन होलिया गइल. फगुआ के रंग में डुबकी लगाये खातिर बेताब होखे लागल. बाकिर रह रह के मन मायूस हो जाव कि हमरा नियर बंडा सियार आ ऊपर से करी्अठ पर के रंग डाली. बाकिर दिल के एगो कोना में नोनियवा घास नियर आसा के किरन जामल कि होली ह. एहमें उमिर आ करीआ -गोर ना देखल जाला. ई विचार आवते दिल दरियाव हो गइल. भीतरे भीतरे अगराये लागल. कबनों गोरकी भउजी मिल जइती त उनुका ऊपर एक बाल्टी हरिहरका रंग डाल देती आ उ. ऐने ओने कुछ कहती त उनुकरा सुघर गाल पर लालटेस रंग पोत देती. तब उ हमरा से पीछा छोड़ावत भगती. भाई बिपीन बहार के गीत गावते, ‘धीरे से रंगवा डालू रे देवरा भीतरा लागे ला पाला रे......’ अबहीं हम ई बात सोचते रही कि बेकहली भउजी, फेकनी भउजी, लगनी भउजी, मनतुड़नी भउजी आदि के टोली हमरा सामने खड़ा हो गइल. हम आपन रंग पिचकारी सरीयावे के कोशिश में रही, तले एकाएक हमारा ऊपर उ लोग मधुमक्खी नियर टूट पडल. हमार जमुनिया रंग के बदरंग कर देलस लोग. सपाट आ सिलेटी चेहरा पर सिल्वर कलर के अबीर चानी लेखा चमके लागल. पिअरका आम खानी पिअर दगदग अबीर आ ओढुउल के फूल नियर गुलाल चेहरा के शोभा बनावत रहे. तभी बेकहली भउजी हमरा चेहरा पर करीआ आ बैगनी रंग पोत दिहली. ई देख के उनुकर सब सखी लोग हंस पड़ल. गोरकी भउजी ई कहते जाई लागली कि देवरा के मुंहवा त करीखाही हांड़ी खानी लागत बा.
भउजाई लोग त मुंह पर करीखा पोत के भाग गइल. जइसे हम कवनों अपराध कइले होखी, पंचायत में सजा हमरा के गदहा पर चढ़ा के सउंसे गांव घुमावे के मिलन होखे. एकाएक हमारो त्रिनेत्र जाग उठल. कवन कवन भउजाई का का गुल खिलावलें बाड़ी, परदेसीअन के ना आइला पर ऊ लो कातना लेड़वाड़ी आ बांसवाड़ी गुलजार कइले रही. उ सब हमरा सीसी कैमरा में कैद रहे. ओकर झलक हमरा दिमाग पर नाचे लागे. बुरा मत मानी भउजी फगुनहट बेयार चलत बा. भाई मोतीलाल मंजुल अइसन भउजइयन पर ठीके आपन बान मरले बानी, ‘तोहार चिट्ठिया देखा दी त मार हो जाई, तोपल जिनिगिया उघार हो जाई.....’
मुंहकरखी लगला के बाद सीधे हम अपना बथानी कावर भगनी. कतही हमरा सरधा के अरथी ना उठ जाव. अगराइल मन थोड़ हो गइल रहे. अबही बथानी में ठाड़ होते बानी कि हमार नजर ताड़ी खाना पर चल जाता. परशासन के बंदी के बाद भी बिटामिन एम के बदउलत खुलल रहे. ओकरा में से चुपके से निकलत कवि अनिल अलमस्त आ वीरेेंदर मिसिर पर नजर पड़ गइल.उ लोग बड़ा सादगी के साथे एगो गीत गावत रहे, ‘ परीत पनके द मानवा के मोजराये द, हर सपन के सुगंधी बिखर जाये द. हंसतं हंसते फगुनवा संगे जिनगी , गीत गावते गंवें से गुजर जाये द...’.ओही टाइम लगनी भउजी पता ना कहवां से उहां अपना टोली के साथे टपक पड़ली, ‘बलम पिचकारी जो तुने मुझे मारी.....के छटपटाहट में उ बेचैन रही. ओही आपा धपी में अनिल जी से टकरा गइली. हाथी नियर मोट देह पातर छीतर कवि अनिल जी पर भहराइल. उनुकर नाशा चिरई लेखा फुर्र हो गइल. सब कवियाइल पीछे छूट गइल. नीचे दबल उ बाप ..बाप... बोलत रहस. भाई वीरेंदर मिसिर केहूं तरी अनिल जी के हाथी के नीचे से निकाल के राहत पहुंचावे के कोरसिस में रहस. ठीक ओही घड़ी बुढऊ कवि उमेशचंद्र नील जी ,‘रंग भरल पचकारी खेलत बाड़ी फाग, अन बिआहल गालन पर इंद्रधनुषी रग के छाप, अंग अंग चित्रकारी लेखा, भउजी के गदराइल देह कमाल के ...., गीत गावते घेरा गइले. भर फागुन बुढ़वा देवर लागे के तरज पर नील जी के नख सिर रंग में सराबोर हो गइल. तीनु कवियन के लसरात देख के हमार मन प्रफुल्लत भइल. मन के राहत मिलल कि महिला सशक्तिकरण के बात सरकार पुका फाड़ के अइसही नइखे चिल्लात. महिला अब अबला ना सबला हो गइल बाड़ी. अच्छ बा कि हमनी किहां लट्ठमार होली नइखे.
आखिर में हम खाये पीये वालान से इहे कहब कि ,
‘ताड़ी ह जग तारिनी
जस गंगा सामान,
बैंकुठ जाये के होखे त
पिहीं गिलास पर गिलस.'
----------------------------------
नाम: जनकदेव जनक
पता: सब्जी बगान लिलोरी पथरा झरिया,
पो. झरिया, जिला-धनबाद
झारखंड (भारत) पिन 828111,
मो. 09431730244
अंक - 72 (22 मार्च 2016)
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
नन्हीं–सी गुड़िया के गोदिया उठवलैं लोरिया सुनाय नैन निदिया बलवलैं अँगले में झरैला दुलार हो बाबा मोर आवैं बखरिया॥ नेहिया की छँहियाँ में गु...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
सबही बतावत नीमन हाल अबहीं मनाईं नवका साल॥ पिछिली बात भइल पुरानी गलती सही सभ नादानी बिन चारा के पड़ल जाल ॥ अबहीं मनाईं......... बड़ बडुवन के ...


text:
हर तीन साल पर फीस बढ़ावे के कानून बनावल जाव
करीब दू सौ से बेसी विश्विविद्यालयन के कुलपति शनिचर का दिने भइल अपना बइठक में केन्द्र सरकार से माँग कइले बाड़े कि हर तीसरे साल फीस में दस फीसदी बढ़ोतरी करे के कानूने बना दिहल जाव जेहसे कि विश्वविद्यालयन के आपन खरचा जुटावे में सहूलियत हो पावे. विश्वविद्यालय अणुदान आयोग देश भर के कुलपतियन के बइठक अगिला पाँच साल के शैक्षणिक रणनीति बनावे खातिर बोलवले बा. बईठका में इहो कहल गइल कि हर विश्वविद्यालय अपना हियाँ परीक्षा में अंक का बदला ग्रेड देबे के व्यवस्था शुरु करो जवना से विद्यार्थी एक से दोसरा विश्चविद्यालय में स्थानान्तरण करवा सकसु. पिछला एक साल से दि्ल्ली विश्विवद्यालय मे एह बाति पर बतकूच्चन चलि रहल बा बाकिर कवनो सहमति नइखे बन पावत.


text:
खबर एक नजर में (14 जून 2011)
लोकसभा स्पीकर पीएसी के रिपोर्ट लवटा दिहली
टूजी घोटाला का मामिला में दाखिल लोक लेखा समिति के ओह रिपोर्ट के लोकसभा स्पीकर मीरा कुमार लवटा दिहले बाड़ी जवना में प्रधानमंत्री कार्यालय के एह मामिला में लिप्त बतावल गइल रहे. लोक लेखा समिति में कांग्रेस अपना समर्थकन का साथे पूरा कोशिश कइले रहे कि समिति के रिपोर्ट रद्द कर दिहल जाव आ एगो मतदान करा के लोग रिपोर्ट के रद्दो कर दिहले रहे. कांग्रेस हर कोशिश में लागल बिया कि घोटाला, भ्रष्टाचार, काला धन का खिलाफ चल वाल हर आन्दोलन के विरोध कइल जाव.
अन्ना हजारे सोनिया गाँधी से जबाब मँगले
अपना पर संघ से साँठ गाँठ के आरोप लगवला से दुखी अन्ना हजारे सोनिया गाँधी के चिट्ठी लिख के कहले बाड़न कि कांग्रेसी उनका पर बेजा आरोप लगावत बाड़े. अगर कवनो सुबूत होखे त दिहल जाव. अन्ना एह बात से बहुत दुखी बाड़न कि पूरा जिनिगी राजनीतिक दलन से दूरी बनवला का बावजूद उनका पर एह तरह के आरोप लगावल जा रहल बा.
भठियरपन मानवाधिकार के सबले खराब रूप
सुप्रीम कोर्ट काल्हु कनिमोरी के याचिका पर सुनवाई करत कहलसि कि भ्रष्टाचार मानवाधिकारन के सबले खराब रूप ह आ एकरा पर पूरा रोक लागे के चाहीं. कनिमोरी के याचिका पर सीबीआई से जबाब दाखिल करे के कहल गइल बा आ एह याचिका पर फेर २० जून के सुनवाई होखी तबले कनिमोरी जेले में रहीहन जइसे कि ना चहला का बावजूद द्रमुक कांग्रेस के दिहल समर्थन वापिस नइखे ले पावत.
योग गुरु के योग ना करे के सलाह
बाबा रामदेव के आजु अस्पताल से छूट्टी दे दिहल गइल बाकिर उनुका के सलाह दिहल गइल बा कि कुछ दिन ले ऊ योग आ प्राणायाम वगैरह ना करसु. पता ना हर बीमारी के योग से ठीक कर देबे के दावा करे वाला बाबा रामदेव एह सलाह के मनीहें कि ना.
लापता व्यापारी के लाश मिलल
रोहतास जिला के डालमियानगर थाना के मकराईन मोहल्ला से एक हफ्ता पहिले अपहृत चावल व्यापारी के लाश सोन नदी से लाश मिलल बा. एगो दोसरा मामिला में रोहतासे के दावथ थाना के हतदीहा गाँव में गोली मार के जदयू नेता राजेश्वर तिवारी के हत्या कर दिहल गइल बा.
बलिया में एगो आदमी से डेढ़ लाक रुपिया के लूट
शिवपुर दियर के सीताराम कोहार काल्हु बलिया शहर में यूनियन बैंक के मुख्य शाखा से एक लाख साठ हजार रुपिया निकाल के झोरा में डाल के कचहरी स्थित मुख्य डाकघर गइलन. ओहिजा दस हजार रुपिया जमा कइलन आ बाकी रुपिया ले के आटो टेंपो पर सवार हो के अखार ढाला पर उतरलन. ओहिजा पहिले से मौजुद एगो मोटरसाइकिल पर सवार दू गो नवजवान उनका से झोरा छीन के भाग गइले. पुलिस ओकनी के खोजे में लागल बिया.
खेल समाचार
काल्हु के चउथका एकदिना में वेस्टइंडीज भारत के १०३ रन से हरा के लगातार चार मैच से चलत आ रहल हार के दौर पलटि दिहलसि. बाकिर भारत पाँच मैच के एह सीरीज के पहिलही जीत चुकल बिया.
अतवार का दिने खतम भइल जूनियर एशियाई कुश्ती चैंपियनशिप में भारत के तीन गो स्वर्ण, दू गो रजत, आ दू गो कांस्य पदक मिला के सात गो पदक मिलल.
भोपाल में चलत सीनियर पुरुष हॉकी चैम्पियनशिप में महाराष्ट्र, सेना, आ तमिलनाडु के टीम हार के बाहर हो गइल बाड़ी सँ. आजु आराम के दिन ह आ काल्हु से नॉक आउट मुकाबिला शुरु होई.


text:
खबर एक नजर में (2 जून 2011)
मनरेगा का तरह के एगो नया योजना
केन्द्र सरकार काल्हु से गरीबी रेखा के नीचे वाला परिवारन खातिर राष्ट्रीय ग्रामीण आजीविका मिशन योजना के शुरुआत कर रहल बिया. तीन हजार करोड़ रुपिया के लागत वाला एह योजना के उद्घाटन यूपीए अध्यक्षा सोनिया गाँधी राजस्थान के बाँसवाड़ा में करीहें. एह योजना में हर राज्य के धन मुहैया करावल जाई जवना से स्वंय सहायता समूहन के अढ़ाई लाख रुपिया के सबसिडी बैंकन का माध्यम से दिहल जाई.
बिहार में बिजली महँग भइल
बिजली बोर्ड त अपना शुल्क में पैंसठ फीसदी बढ़ोतरी के प्रस्ताव भेजले रहे बाकिर बिहार विद्युत विनियामक आयोग औसतन उनइस फीसदी के बढ़ोतरी के अनुमति दिहले बा. अब खपत का हिसाब से अलग अलग दर में प्रति यूनिट दू रुपिया बीस पैसा से लेके चार रुपिया पाँच पैसा तक का जगह पर दू रुपिया पचास पैसा से ले के चार रुपिया सत्तर पैसा प्रति यूनिट के दर से भुगतान करे के होई.
गड़बड़ माहौल में रिजल्ट निकलल
एह साल के दसवीं परीक्षा वैकल्पिक होखला का बावजूद सीबीएसई के इलाहाबाद प्रक्षेत्र के रिजल्ट काल्हु बहुते गड़बड़ माहौल में निकालल गइल. रिजल्ट साँझ चार बजे निकले वाला रहे बाकिर पाँच बजे ले कवनो पता ना रहे. बोर्ड का तरफ से कवनो जानकारियो ना दिहल जात रहे. बाद में साँझ पाँच बजे रिजल्ट निकलल शुरु भइल. सर्वर पर बेहिसाब लोड का चलते बारबार हैंग कर जाव. रिजल्ट ग्रेड अंक में साढ़े नौ से गुणा कइला पर अंक के पता लागी.
पीसीएस २०१० प्री के रिजल्ट घोषित
यूपी लोक सेवा आयोग के पीसीएस २०१० प्री के रिजल्ट काल्हु घोषित कर दिहल गइल. एक लाख चौंतीस हजार चार सौ एक परीक्षार्थियन में से आठ हजार सात सौ पन्द्रह लोग के मुख्य परीक्षा खातिर योग्य मानल गइल बा.
दण्डवत कइला का बादो बाबा ना मनलन
काल्हु केन्द्र सरकार बाबा रामदेव के अइसन स्वागत कइलसि जइसन कवनो राष्ट्राध्यक्ष के कइल जाला. बाबा रामदेव जब अपना चार्टर्ड हवाई जहाज से दिल्ली चहूंपले तब ओहिजा उनुका स्वागत में चार गो केन्द्रीय मंत्री मौजूद रहले. कांग्रेस पार्टी अपने सरकार के एह काम के आलोचना कइले बिया आ एकरा के गैर जरुरी बतवले बिया. बाकिर अन्ना हजारे आन्दोलन के हाल देखले केन्द्र सरकार अबकी पहिलही से बेचैन बिया. हर कोशिश कइल जा रहल बा कि बाबा अनशन पर मत बइठस. बाकिर बाबा मानत नइखन. उनुका अनशन खातिर दिल्ली के रामलीला मैदान में बड़हन पण्डाल बनावल जा रहल बा जहाँ बीस हजार लोग बाबा का साथे अनशन पर बइठीहें. बाबा रामदेव के दावा बा कि पूरा देश में एक करोड़ लोग उनुका साथे अनशन करी. बाबा रामदेव विदेश में राखल धन जब्त कर के देश में ले आवे आ बड़का नोटन के प्रचलन रद्द करे के बात करत बाड़न.
नारायण दत्त तिवारी आपन खून के नमूना देबे से मुकरलन
रोहित शेखर के दावा बा कि नारायण दत्त उनुकर नाजायज बाप हउवन आ एकरा के साबित करे खातिर ऊ कानूनी लड़ाई लड़त बाड़े. कोर्ट आदेश दिहले रहुवे कि नारायण दत्त अपना खून के नमूना देस जेहसे एह दावा के सच्चाई जानल जा सके. बाकिर अपना रंगीन मिजाज खातिर मशहूर नारायण दत्त तिवारी, जे अपना रंगीन मिजाजिये का चलते राज्यपाल पद से इस्तीफा देबे के मजबूर भइले, हर कानूनी दाँव पेंच लगा के मामिल सुलझे नइखन देत. अब उनुकर दावा बा कि कवनो कोर्ट केहू के एह तरह के साक्ष्य देबे खातिर मजबूर ना कर सके.
नाचेले आईसीसी बीसीसीआई नचावेले
श्रीलंका के कप्तान रहल अर्जुन रणतुंगा कहले बाड़न कि आईसीसी अब बेहद कमजोर हो गइल बा आ ऊ बीसीसीआई के इशारा पर नाचे लागल बा. भारत के क्रिकेट बोर्ड अपना धन का ताकत पर अंतर्राष्ट्रीय क्रिकेट के नुकसान चहुँपा रहल बा बाकिर आईसीसी कुछ नइखे करत. रणतुंगा के कहना बा कि आईपीएल से क्रिकेट बरबाद हो रहल बा.


text:
चेनाब नदी
चिनाब नदी भारत आ पाकिस्तान में बहे वाली एगो नदी बा। ई पंजाब क्षेत्र के पाँच गो प्रमुख नदी सभ में से एक हवे। नदी हिमालय परबत से निकले ले, एकर उदगम भारतीय राज्य हिमाचल प्रदेश के लाहुल-स्पीती जिला में चंद्रा आ भागा दू गो धारा के रूप में होला, मिले पर चंद्रभागा नाँव पड़े ला। हिमाचल प्रदेश से आगे बढ़े पर ई नद्दी जम्मू-काश्मीर राज्य के किश्तवार इलाका से होके बहे ले आ एकरे बाद पाकिस्तान में परवेश करे ले। पाकिस्तान में पंजाब प्रांत में एह नदी में दहिने से झेलम नदी आ बाएँ से रावी नदी आ के मिले लीं। अंत में ई नदी सतलज में मिल जाले आ चिनाब आ सतलज के संगम के बाद ई पंजनद कहाला जे सिंधु नदी में जा के मिले ला। सिंधु जल समझौता के शर्त के अनुसार चिनाब के पानी पर पाकिस्तान के अधिकार हवे।
संदर्भ[संपादन]
- ↑ "Construction of power projects over Chenab". Business Recorder (English में). 26 August 2013. पहुँचतिथी 16 March 2017.
- ↑ ftp://daac.ornl.gov/data/rivdis/STATIONS.HTM, ORNL, Retrieved 8 Dec 2016


text:
[ Download File ]
हेट स्टोरी IV
Free Download Chandan Chanchal का DJ स्पेशल Bhojpuri HIT SONG -नइहर में रहले तs यार यार कइले - #Bhatar Wala Bhaile.mp4
[ Download File ]
Files Description
Share On :
Share on Facebook Share on Whatsapp
Name: Chandan Chanchal का DJ स्पेशल Bhojpuri HIT SONG -नइहर में रहले तs यार यार कइले - #Bhatar Wala Bhaile.mp4
Size: 34.99MB
Added On: 27-06-18
Views: 5666
Downloaded: 2984
Related Files
Related Tags
Chandan Chanchal का DJ स्पेशल Bhojpuri HIT SONG -नइहर में रहले तs यार यार कइले - #Bhatar Wala Bhaile.mp4 Download, Chandan Chanchal का DJ स्पेशल Bhojpuri HIT SONG -नइहर में रहले तs यार यार कइले - #Bhatar Wala Bhaile.mp4 Free Download, Chandan Chanchal का DJ स्पेशल Bhojpuri HIT SONG -नइहर में रहले तs यार यार कइले - #Bhatar Wala Bhaile.mp4 All Mp3 Song Download, Chandan Chanchal का DJ स्पेशल Bhojpuri HIT SONG -नइहर में रहले तs यार यार कइले - #Bhatar Wala Bhaile.mp4 Movies Full Mp3 Songs, Chandan Chanchal का DJ स्पेशल Bhojpuri HIT SONG -नइहर में रहले तs यार यार कइले - #Bhatar Wala Bhaile.mp4 video song download, Chandan Chanchal का DJ स्पेशल Bhojpuri HIT SONG -नइहर में रहले तs यार यार कइले - #Bhatar Wala Bhaile.mp4 Mp4 HD Video Song Download, Chandan Chanchal का DJ स्पेशल Bhojpuri HIT SONG -नइहर में रहले तs यार यार कइले - #Bhatar Wala Bhaile.mp4 Download Ringtone, Chandan Chanchal का DJ स्पेशल Bhojpuri HIT SONG -नइहर में रहले तs यार यार कइले - #Bhatar Wala Bhaile.mp4 Movies Free Ringtone, Chandan Chanchal का DJ स्पेशल Bhojpuri HIT SONG -नइहर में रहले तs यार यार कइले - #Bhatar Wala Bhaile.mp4 Movies Wallpapers, Chandan Chanchal का DJ स्पेशल Bhojpuri HIT SONG -नइहर में रहले तs यार यार कइले - #Bhatar Wala Bhaile.mp4 HD Video Song Download
[ Download File ]


text:
पिछला साल के सफल जोड़ी मनमोहन तिवारी आ रानी चटर्जी फेर एगो नया अंदाज़ में रूपहला परदा प आवे वाला बा.
मुकेश पाण्डेय निर्मित आ लेखक निर्देशक महेश पाण्डेय के फिलिम “रानी चली ससुराल” में एगो पागल प्रेमी बन के मनमोहन तिवारी सिनेप्रेमियन का दिल में घर बना लिहले. साथ ही फिलिम “सपूत” में दर्शकन के मोहित क लिहले. अब मनमोहन तिवारी रानी चटर्जी संगे ‘द ग्रेट इंडियन मदर’ फिलिम में फेरू नज़र अइहें. मनमोहन एगो अउर फिलिम “महाबली”ओ में जबरदस्त किरदार निभावत बाड़ें.
छोटका परदा पर रियलिटी शो ‘राखी का स्वयंबर’ से घर-घर में आपन उपस्थिति दर्ज करववला का साथही धारावाहिक – जमुनिया, आरक्षण, प्रतिज्ञा, होंगे न हम जुदा, अनामिका, क्राइम पेट्रोल, सावधान इंडिया वगैरह का जरिए मनमोहन तिवारी आपन मजगर पहचान बना चुकल बाड़न. आजुओ सोनी टी वी के चर्चित धारावाहिक सावधान इंडिया आ क्राईम पेट्रोल का अलावे दूरदर्शन पर सोमवार से शुक ले रोज रात 8:30 बजे से प्रसारित धारावाहिक पवित्र बंधन में अपना अभिनय के जादू बिखेरत बाड़न.
.
बिहार के रोहतास जिला के आयर कोटा तिवारी डीह गाँव के मूल निवासी मनमोहन तिवारी बी कॉम, एम ए, एल एल बी कइला का बाद दिल्ली के प्रसिद्ध थियेटर ग्रुप अस्मिता थियेटर से आपन अभिनय निखरलें. एगो सवाल के जवाब में मनमोहन तिवारी कहलन कि उ महेश पाण्डेय आ दुर्गा प्रसाद के आभारी बाड़न जे लोग उनका के भोजपुरी फिलिमन से जोड़ल.
(रामचंद्र यादव)


text:
अखिलेश तिवारी
गोरखपुर: भाजपा जिला कोषाध्यक्ष व मां सरयू इण्डेन गैस एजेंसी गोला के प्रोपराइटर तथा गगहा क्षेत्र के बरवल गांव निवासी 50 वर्षीय श्री प्रकाश मिश्र का अचानक पेट में दर्द होने के कारण ईलाज के लिए लखनऊ ले जाते समय शुक्रवार लगभग 11 बजे रास्ते में बस्ती के पास आकस्मिक निधन हो गया।
वह अपने पीछे पत्नी सहित छ: पुत्रियां छोड गये।उनके निधन की खबर सुनते ही गाव व क्षेत्र में शोक की लहर दौड गयी। उनका अंतिम संस्कार शनिवार बडहलगंज मुक्तिपथ पर किया जायेगा।
उनके निधन पर केन्द्रीय मंत्री शिवप्रताप शुक्ल, डा रमापतिराम त्रिपाठी, प्रदेश उपाध्यक्ष उपेन्द्र शुक्ल, क्षेत्रीय अध्यक्ष डा धर्मेन्द्र सिंह, जिलाध्यक्ष जनार्दन तिवारी, सांसद कमलेश पासवान, पूर्व मंत्री राजेश त्रिपाठी, किसान मोर्चा के क्षेत्रीय कार्य समिति सदस्य राजकपूर सिंह सैंथवार, महिला मोर्चा की क्षेत्रीय उपाध्यक्ष अस्मिता चंद, रणविजय चंद, जिला उपाध्यक्ष श्याम नरायण दूबे, कमलेश पटेल, पवन त्रिपाठी, नित्यानंद मिश्र, अनिल भट्ट, रतन प्रकाश दूबे, वेद प्रकाश त्रिपाठी, मीडिया प्रभारी अखण्ड प्रताप नारायण शाही, प्रशांत शाही, आलोक पाण्डेय, शत्रुघ्न कसौधन, कैप्टन दीपक राय, दिलीप कुमार उमर, अशोक वर्मा, आदित्य जी, विश्वामित्र त्रिपाठी, महेश उमर, शंभू चंद, मनोज मल्ल, राम ललित तिवारी, श्रवण यादव, बनवारी प्रसाद, मयंक तिवारी, राजू सिंह, तेज प्रताप तिवारी, अशोक जायसवाल, प्रवीण दूबे, अमरमणि त्रिपाठी, स्वतंत्र सिंह, यशपाल सिंह, अतुल त्रिपाठी, आनंद सिंह, शीटू शुक्ला, रविन्द्र राय, बबुना दूबे, मनोज कुमार, उमर वैश्य, राजेन्द्र सिंह, विद्याधर पाण्डेय, उदय शंकर गुप्ता व सतीश शर्मा ने शोक प्रकट किया है।


text:
मुम्बई में भोजपुरी फिल्मो की सुपर स्टार एक्ट्रेस रानी चटर्जी के भाई दौलत के रिसेप्सन पार्टी में भोजपुरी फिल्म जगत के सभी लोगो ने वर वधु को सुभ कामनाये दी जैसे रवि किशन,खेसारी लाल यादव ,संभावना सेठ,कल्पना,काजल राघवानी,प्रियंका पंडित,अनारा गुप्ता,अविनाश शाही,अवधेश मिश्र,संजय पांडेय,करण पांडेय,राहुल कपूर,प्रेम राय,प्रशांत चौहान,अली खान,राजकुमार आर.पांडेय,प्रिय सिंह,देव सिंह,विनोद गुप्ता,बृजेश त्रिपाठी,अमित यादव,जितेंद्र झा,संजय भूषण पटियाला,दिलीप गुलाटी,दिनेश तिवारी ,आदित्य मोहन,नागेश मिश्रा,आनंद डी.गहतराज,अनंजय रघुराज,धीरज सिंह,प्रदीप सिंह,अयाज़ खान,लवी रोहतगी,मधुकर आनंद,मनोज टाइगर,पप्पू खन्ना ,फिरोज खान,अमरीश सिंह,विष्णु शंकर बेलू,देव पांडेय,शाहबाज खान,नीलाभ तिवारी,अनूप अरोरा आदि !
Home Bhojpuri Film Industry News Bhojpuri Film News | भोजपुरी मूवी मसाला रवि किशन और खेसारी लाल पहुचे रानी चटर्जी के भाई के रिसेप्सन...


text:
भोजपुरी फिल्म जगत के एकलौता अवार्ड समारोह अगिला 28 मई के मुंबई में आयोजित होखे जा रहल बा. एकर घोषणा अवार्ड समिति के संस्थापक अध्यक्ष विनोद गुप्ता एगो पत्रकार सम्मेलन में कइले. एह मौका पर मुख्य अतिथि का रूप में मध्य रेलवे के सीसीएम सत्यप्रकाश, निर्माता अभय सिन्हा, दुर्गा प्रसाद, निर्देशक जगदीश शर्मा, असलम शेख, हैरी फर्नान्डिस, अनूप चौधरी , अरसद खान, अभिनेता सुरेन्द्र पाल, स्वरूप फिल्म्स के पुनीत केला सहित फिल्म जगत के कई सम्मानित लोग मौजूद रहले. अवार्ड खातिर नामांकन के कामो शुरु कर दिहल गइल बा.
बतावे जोग बा कि भोजपुरी सिनेमा के तीसरा चरण के लोकप्रिय बनावे में भोजपुरी फिल्म अवार्ड समारोहो के महत्वपूर्ण योगदान रहल बा. हर साल मई में आयोजित होखे वाला एह अवार्ड समारोह में लगातार पांच बार सर्वश्रेष्ठ अभिनेता के पुरस्कार रवि किशन के मिल चुकल बा. मौजूद थे.
(स्रोत – उदय भगत)


text:
चंद्र मास
चंद्र मास (अंगरेजी: Lunar month) महीना के एक ठो नाप हवे जे चंद्रमा आधारित कैलेंडर सभ में एक युति से अगिला युति या फिर एक वियुति से अगिला वियुति के बीच में लागे वाला समय के कहल जाला।
साइडीरियल महीना[संपादन]
चंद्रमा के पृथ्वी के चारों ओर एक चक्कर के पूरा होखे में लागे वाला समय के गणना जब दूर मौजूद तारा सभ के संदर्भ में कइल जाला तब एकरा के साइडीरियल महीना कहल जाला।
सिनोडिक महीना[संपादन]
जब चंद्रमा के द्वारा पृथ्वी के चक्कर के पूरा होखे के गणना सुरुज के संदर्भ में कइल जाला, एह में लागे वाला समय के सिनोडिक महीना कहल जाला। उदाहरण खातिर अमौसा के सुरुज आ चंद्रमा एक सीध में होखे लें। चंद्रमा एक चक्कर पूरा करि के जब फिर एही दसा में आ जाला, यानि अगिला अमौसा आ जाला तब एक महीना पूरा भइल मान लिहल जाला। एकर गणना पूर्णिमा से पूर्णिमा ले भी हो सके ला।


text:
कार्यालय संवाददाता | शाहपुरा
आगामी विधानसभा चुनाव के कारण चुनाव आयोग के मॉडल कार्ड ऑफ कंडक्ट के तहत पुलिस महानिरीक्षक हेमंत प्रियदर्शी ने शाहपुरा विराटनगर एवं कोटपूतली थाना प्रभारी सहित 17 पुलिस निरीक्षकों को रेंज में इधर-उधर किया। शाहपुरा थाना प्रभारी वीरेंद्र सिंह राठौड़, विराटनगर थाना प्रभारी भरत लाल एवं कोटपूतली थाना प्रभारी रविंद्र प्रताप को अलवर लगाया गया। अजय यादव को अलवर से दौसा, रमेश सिनसिनवार काे अलवर से जयपुर ग्रामीण, विश्राम मीणा अलवर से झुंझुनू, बृजेश कुमार मीणा अलवर से जयपुर ग्रामीण, लक्ष्मीकांत शर्मा अलवर से दौसा, देवेंद्र प्रताप सिंह अलवर से झुंझुनू,संदीप कुमार शर्मा अलवर से झुंझुनू, हेमराज सिंह अलवर से सीकर, बनवारी लाल मीणा दौसा से सीकर, लाल सिंह दौसा से जयपुर ग्रामीण, मदनलाल दौसा से जयपुर ग्रामीण, महेश कुमार सीकर से अलवर, रणजीत सिंह सीकर से जयपुर ग्रामीण, बनवारीलाल स्वामी झुंझुनू से सीकर लगाया गया।


text:
– आरपी श्रीवास्तव
छत्तीसगढ़ में नक्सली आंदोलन का खिलाफ सरकार के बनावल संगठन ‘एसपीओ’ अउर ‘सलवा जुडूम’ पर सुप्रीम कोर्ट के डंडा पिछलके महीना चलल रहे. संगठन के असंवैधानिक बतावत अपना सख्त आदेश में सुप्रीम कोर्ट कहले रहल कि राज्य सरकार अइसना संगठनन से हथियार वापस ले लेव. एह फरमान का बाद राज्य में नक्सलियन से लोहा लेत ‘एसपीओ’ के लगभग 6 हजार आदिवासी निहत्था होखे वाला बाड़े, आ ई रमन सिंह सरकार खातिर कवनो चुनौती से कम नइखे. बतावत चलीं कि छत्तीसगढ़ में एने हाल का दिनन में जवना तरह नक्सली गतिविधियन में इजाफा भइल बा, ओहसे राज्ये सरकार ना, केंद्रो सरकार चिंतित बिया.
5 जुलाई के सुप्रीम कोर्ट कहले रहल कि माओवादियन का खिलाफ लड़ाई में ‘एसपीओ’ अउर ‘सलवा जुडूम’ के रूप में आदिवासियन के इस्तेमाल रोके के पड़ी, काहे कि एसपीओ के रूप में लगभग बिन सिखावल आ अलायक आदिवासियन के इस्तेमाल सरकार के नैतिक आ संवैधानिक जनादेश का खिलाफ बा. दरअसल, अनेके मानवाधिकार संगठन एसपीओ के विरोध कइले रहले आ सुप्रीम कोर्ट में जनहित याचिको दायर कइले रहले जवना पर सुप्रीम कोर्ट के फैसला दिहल गइल. समूचा नक्सल प्रभावित इलाका 40 हजार वर्ग मीटर में पसरल बा जवना में दंतेवाड़ा, वीजापुर, नारायणपुर, कांकेर अउर बस्तर इलाका खास तौर पर शामिल बाड़े. एह इलाका में नक्सलियन आ पुलिस के मुठभेड़ आए दिन होते रहेले. अब ले सैकड़ों पुलिसकर्मी हताहत भइल बाड़े. कुछ नक्सलीओ पुलिस आ अद्धसैनिक बल के गोलियन के निशाना बनल बाड़े. दिनों-दिन बढ़त नक्सली खौफ आ आंदोलन के खतमे करे ला आपरेशन ग्रीनहंट के तहत ‘एसपीओ’ के गठन राज्य सरकार कइले रहल, लेकिन ओकरा बाद नक्सली गतिविधि कम होखे का बजाय बढ़िये गइल बा.
दरअसल, राज्य सरकार के एह फैसला से अनपढ़ नवहियन का कान्ह पर बंदूक लाद दिहल गइल बा. एहसे आदिवासी दू धड़ा में बंटा गइल बाड़े. नतीजतन गोलियन के तड़तड़ाट अउरो बढ़ गइल. सरकार आ नक्सलियन का बीच के एह टकराव से सबले बेसी प्रभावित आदिवासीए भइल बाड़े. जल, जंगल अउर जमीन पर आपन हक मांगे वाला आदिवासी अब दोराहा पर खाड़ बाड़े. एक तरफ नक्सली बाड़े त दोसरा ओर सरकार. आ समस्या जस के तस बाड़ी सँ. जाहिर बा कि अइसना में सुप्रीम कोर्ट के फैसला रमन सिंह सरकार खातिर कवनो मुश्किल आ झटका से कम नइखे.
पिछला दिने दिल्ली में भाजपा के राष्ट्रीय महामंत्री सांसद सरोज पाण्डेय नक्सलवाद का मसला पर ‘वाद नहीं संवाद’ कार्यक्रम आयोजित कइले रही जवना में मुख्य वक्ता रहले राज्यसभा में विपक्ष के नेता अरुण जेटली, लेकिन संसदीय कार्यवाही का ऊ आ ना पवले. उनुका जगहा रविशंकर प्रसाद शामिल भइले. रविशंकर प्रसाद एसपीओ पर सुप्रीम कोर्ट के कड़ुआ टिप्पणी वाला आदेश पर कड़ा प्रतिक्रिया दिहले आ एह फैसला के मार्क्सवादी विचारधारा से प्रेरित बतवले. ऊ साफ-साफ इहो कहले कि देश के सुरक्षा तय कइल संसद के काम ह, न्यायपालिका के ना. राज्य के मुख्यमंत्री रमन सिंह नक्सली समर्थकन पर तंज कसत कहले कि दाढ़ी बढ़वले, कान्हि पर झोरा लटकवले आ दिल्ली में रहिके बड़-बड़ बात करे वाला लोगन के ई समुझे लेबे के चाहीं कि जब चारू मजूमदार आ कानू सान्याल जइसन माओवादी विचारको नक्सलियन पर अपना राह से बहकला आ लूट मचावे के आरोप लगावत अपना के अलग कर लिहले रहले त ई लोग अब कवना विचारधारा के बात करऽता. कहले कि नक्सलियन के पैरवी करे वालन के डीएनए टेस्ट करावे के चाहीं. ऊ एही बात पर चकित रहले कि नक्सली समर्थक बुद्धिजीवी कहाये वाला एगो समूह रायपुर से दिल्ली ले ई कहत बा कि स्कूलन में सुरक्षाकर्मियन के टिकावल गलत बा काहे कि पढ़ाई बाधित होत बा, लेकिन ऊ लोग ई सवाल ना उठावे कि अबही ले 107 स्कूल भवन के बम से उड़ाके नक्सली कवन पढ़ाई पढ़ावत बाड़े. कहलन कि 96 गो सड़क, 69 गो बिजली टावर आ 79 गो पंचायत भवन उड़ावे वाला नक्सलियन से सवाल काहे नइखे कइल जात ? आम आदिवासियन के जान लेबे वाला नक्सलियन के काहे मानवाधिकार के कठघरा में नइखे खड़ा कइल जात ? रविशंकर प्रसाद कहले कि नक्सली विकास विरोधी हउवे आ बंदूक का बल पर सत्ता हथियावे के सपना पोसले बाड़ै जवना कहियो पूरा ना होई.
राज्य के मुख्यमंत्री रमन सिंह कहले राज्य सरकार अब छत्तीसगढ़ सहायक सेना में 6,000 से अधिका आदिवासियन के कांस्टेबल बनाई. इनका के नक्सलियन का साथे एगो लमहर लड़अई खातिर तइयार करे के बा. सरकार सुप्रीम कोर्ट के फैसला पर समीक्षा याचिका दायर करी. रमन सरकार के कहना बा कि निहत्था बना दिहल एसपीओअन के परिवारन के रक्षा के करी. पहिलही ऊ लोग अपना परिवार के सदस्यन के मौत देख चुकल बा. अब एह नया बल में एक समान बेहतर वेतनमान आ बीमा का साथे एह एसपीओअन के गरिमा पूर्ण जीवन जीए के अवसर मिली. रमन सिहं के तर्क रहल कि कबो एके गो वीरप्पन रहल, जवन 12 साल गिरफ्तारी से बाचत रहल, लेकिन छत्तीसगढ़ में फिलहाल हजारों वीरप्पन खतरनाक हथियार से लैस लुकाइल बाड़े. एहसे केन्द्र सरकार नक्सलवाद से निपटे खातिर राज्य के हथियारन आ बम पहचान वगैरह प्रौद्योगिकी के आधुनिकीकरण खातिर 125 करोड़ रुपिया के पैकेज देव.
छत्तीसगढ़ सरकार के सहायक सेना के गठन आ ओहमें 6 हजार एसपीओ जवानन के कांस्टेबल बनावे के फैसला से ‘एसपीओ’ के जवान राहत महसूस करत बाड़े, लेकिन सर्वोच्च न्यायालय के फैसले से जवन बात सामने आइल बा, ओकरा सामने राज्य सरकार के ई निर्णय कतना न्यायोचित आ संवैधानिक होखी, फिलहाल ई बहस के मुद्दा बा. फिलहाल यदि राज्य सरकार 6 हजार जवान के पुलिस में बहाली करत बिया त एकर सीधा असर राज्य के बेरोजगार युवकन पर पड़ी. बाकिर जहाँ ले नक्सलवाद से निपटे के सवाल बा, त ओहमें टकराव के आसार अधिका लउकत बा. ‘वाद नहीं संवाद’ परिचर्चा में संवाद कम वाद के संभावना बेसी बा जवना के राजनीतिक दलन के गंभीरता से लेबे के होई.
आर पी श्रीवास्तव पिछला बीस साल से “पंचायत पोस्ट” के संपादक हईं आ अब राष्ट्रीय साप्ताहिक अखबार “हमवतन” के संपादक.


text:
– संतोष कुमार
‘इहाँ हमरा से बड़का हीरो कवनो बा का ? हम अभिए चाहीं त निमन निमन जाने के ठीक कर दीं’ – किसुन दारु पी के अपना घर के दुअरा पर पैतरा कइले रहलन. आपन मेहरारू के हांक लगावत कहलें – ‘का रे ? संजइया के माई ! कहवाँ बाड़े ? बोलाव अपना भाई के. कहवाँ बा? आजु उ सरऊ यहाँ लउक गइले त बुझ ले संजइया के माई, उ इहाँ से जिन्दा ना जइहें.’ आँख लाल पियर कइले, नथुना फूला फूला के किसुन अपना मेहरारू से फउकत रहलें.
दुआर पर तुम्मा फेरी करत किसुन फेर एक बेर हिलत डोलत, आपन छाती फुलावत कहले कि – ‘साले, तनी पहलवानी के चार गो दांव का सीख लेले बा, हमरे से ओह दिन पहलवान लेखा बतियात रहे, डेरवावत रहे. आजु बोलाव देखत बानी केतना दम में उनका में.’ इहे कुल्हि दारु पियला के बाद किसुन बकबकात रहले. काहे से एही तरेह पिछला महीना दारु पी के आपन मेहरारू के अनसोवातो गरियावत रहले तले एही बीचे उनकर सार सुनील आ गइले जे देह हाथ से, कद काठी से किसुन से बीसे रहले. बहिन साथे आपन बहनोई के बेवहार देखि के खिसिया गइले आ आपन बहनोई के चेतावत कहले, ‘आगे से अइसन बेहवार होई त बुझ लिहऽ, हम का करब ?’ बहिन के कहला पर सुनील किसुन से माफ़ी माँग के आपना घरे चल गइलें बाकिर किसुन भुलाइल ना रहले ओह दिन के बात.
वइसे त उ अनदिनहूँ दारु पी के जादा फइलत रहले बाकिर आजु उनकर हावभाव तनी अलगे रहे. आँख कबो उपर त कबो नीचे, देह पूरा झकझोरत रहलें. दउर के घर में, खन में घर से बहरी. मने आजु उनकर ड्रामा पूरा शबाब पर रहे. दुआर पर जब उ जोर-जोर से डकरे लगलें त उनकर मेहरारु घर से बहरी निकल के दुअरा पर आ के किसुन से पुछली – ‘का हो संजइया के बाबू ? कब ले इ नाटक होई ? काहे ई कूल्हि कइले बाड़? का कही टोला महल्ला ? तोहरा आदत से लोग असहीं परसान बाड़े ऊपर से आज हद करत बाड़ऽ. जादे चढ़ गइल बा त चल के आराम कर ल.’ बाकिर किसुन के ओह दिन मिजाज कुछ अलगे रहे. अपना मेहरारू के आँख गुरेड़ के देखत कहलें – ‘देख संजइया के माई, हमरा देह पर आज जिन्न आ जिन्नात आइल बाड़े सन.’ संजइया के माई कहली कि ‘ठीक बा जिन्न आइल बा त निमने बा. घर में चलऽ आ रात होखे आइल रोटी पानी खा ल आ सूत जा. जिन्न के मामिला काल्हु देखल जाई. जइसे नशा फाट जाई, ओसहीं सब जिन्न जिन्नात भाग जइहें सन.’ अपना मेहरारू के इ बात सुनत किशुन के गोस्सा अउर बढ गइल आ उ घर ले दउरत गइलें आ लगलें छीपा, थरिया, कटोरा, देगची, तसला, बटुला आ छिपुली घर के अंगनाई में फेंके. कबो दांत से आपन बाहि के मॉस नोचस त कबो मेहरारू आ बेटा बेटी सन के गर्दन दबावस. ई कूल्ह देख के घर के लोग डेरा गइल. आस परोस के लोगो जउरा गइल.
किसुन के मेहरारू पड़ोस के घर में मदद मांगे गइली. पडोसी के बेटा किशोर से कहली – ‘ए किशोर बाबू, संजइया के बाबु के चाल देखते बानी. अब त उनकर पिए के धंधा अउर बढ़ गइल बा आ उनका चाल से सबसे जादे रउरा दिकदारी बा. राउर पढाई लिखाई पर असरो पड़त बा. बाकिर आजु संजइया के पापा के हाव भाव कुछ अउर बा. चलीं ना तनि देख लिही आ चल के डागदर के देखावल जाव.’
किशोर जइसे किसुन के आँगन में लात रखले, किसुन उनका देखते जिन्न आ जिन्नात के ड्रामा करे लगले. किशोर के आपन घर के पाछे एगो मठिया में रहे वाला बाबा के इयाद आइल जे जिन्न जिन्नात के झारस. एकरा अलावा लौंग फुकस, उपरी हवा देखस, नजर गुजर उतारस, जोग टोना झारस, भुत खेलावस आ जिन्न भागावास, डाइन के करमसा ठीक करस. ताबीज आ जंतर देस. कवलेजिया विधार्थी किशोर बाबा भीरी गइलन आ उनका से निहोरा कइलन – ‘बाबा ! हमार पडोसी किसुन भैया के उपर जिन्न जिन्नात साथे आइल बाडन सन. तनी चली ना, देख लिहीं.’ बाबा कहले, ‘हँ हो किशोर, ई किसुन के ऊपरे सब भुत, पिचास, चुरइन, बरह्म पिचास, बेयार, नेटुआ आवत रहे ले सन. हमरा मालूम बा कि इ किसुन के कवनो काम धंधा ना चलला से परेशानी बा आ आपन जिम्मेवारी से भागे ला इ कूल्हि नाटक करेला. कवनो बात ना, चलऽ देखल जाव.’
बाबा आगे आगे आ किशोर उनका पाछे पाछे. बाबा किसुन के अंगना पहुच गइले. बाबा के देखते किशुन कहले – ‘ई बबवा का करी ? एगो जिन्न जिन्नात होई तब नु इ उतरिहें. इहाँ त तीन गो जिन्न जवरे आइल बाड़े सन.’ बाबा किसुन के जनाना से पुछले, ‘का हो किसुन काम धाम नइखन करत का ?’ उनकर मेहरारू कहली – ‘हँ बाबा, एने कुछ दिन से दारू पिए के आदत इनका ध लेले बा एहिसे सभ कुछु भुला गइल बा. सबेरे दारू के दोकान पर जा के पी लेलन आ दिन भर बस इहे आदत ताकि हमनी घर खर्ची इनका से ना मांगी. घरखर्चा मांगते इनकर बेमारी चढ़ जात बा.’
बाबा के समूचा बात समझ में आ गइल. बाबा किशोर के कहले, ‘ठीक बा किसुन के ऊपर आइल जिन्न आ जिन्नात के झार देम. तू बंसवाडी में से दस गो कांच कोइन काट के ले आवऽ.’ हरियर हरियर छिंउकी लेखा कोइन कटा के आइल. बाबा पांच पांच गो कोइन के बन्हले. ई कुल्हि देखके किसुन भड़क गइलें. उ अइसे भड़कले जइसे कवनो कुकुरमाछी के गदहा के पाछे छोडला पर गदहा कूद कूद के दउरे लागेला. बाबा किसुन के मुड़ी में के बाल पकड के आ दोसर हाथ से किसुन के गट्टा ध के नीचे जमीन पर बइठावत पुछ्लें – ‘के हउअ ? कहवा इनका के ध ले ल ह ?’ किसुन गोस्सा से मुंह लाल कइले बदलत आवाज में कहले – ‘दू गो जिन्न आ एगो जिन्नात हईं.’ बाबा किशोर से कांच कोइन ले लेलन आ किसुन के बाबड़ी ध के जमींन पर लसारत पटक देलें आ अनाधुन लगले बवंते आ पूछे लगलन – ‘कब इनका के छोड़ब ?’ किसुन कहस – ‘अबही ना.’ बाबा किसुन के बेंत बेवतल अभी बन ना कइले रहस. बाकिर कांच कोइन के असर किसुन के ऊपर देखाई देवे लागल. किसुन जब बीस मिनिट ले हिक भर पिटा गइलन त कहे लगलन – ‘जा रहल बानी ए बाबा, अब हमके छोड़ द, अउर मत मारऽ.’ किसुन के हाव भाव बदले लागल. नार्मल देखाई देवे लगलें. बुझात रहे कि जिन्न उनका के छोडि गवे गवे भाग रहल बाड़े सन. कांच कोइन के असर अइसन भइल कि किसुन के सारा जिन्न जिन्नात भाग गइले सन. बाबा कहले – ‘मार के डरे त भूतो भाग जाले.’


text:
सिनेमा भोजपुरी के अन्हेरगर्दी सामने ना आ पावे काहे कि ओकरा के सोझा ले आवे से केहू के फायदा नइखे. भोजपुरी फिलिमन के पीआरओ लोग ले दही ले दही बेचे के काम करेला. ई काम ओह लोग के रोजी रोटी ह आ केहू अपना धंधा पर लात ना चला सके. अन्हेरगर्दी के बात करे लागी त ओह लोग के धंधा टूटे लागी. बाकिर भोजपुरी सिनेमा के प्रशंसकन आ भोजपुरी भाषा के पैरवीकारन के ई काम देर सबेर करहीं के पड़ी. सिनेमा के अदाकारन के चेहरा पर पोताइल मेकअप का नीचे कतना दरद लुकाइल बा, तोपल झाँपल बा शायद ई बात खुद उहो लोग ना बता पाई. कलाकारन, तकनीशियनन से काम करा के पइसा ना देबे के घटना आजु आम होखल जात बा बाकिर बेचारा ऊ कलाकार आ तकनीशियन एहू हालत में नइखन कि अपना पेट पर पड़त लात पर सिसिकियो सकसु.
जे भी एह इंडस्ट्री के जानत बा से बढ़िया से जानत बा कि अइसन अइसन वितरक बाड़ें एह इंडस्ट्री में जिनका मर्जी का खिलाफ चलला पर ओह कलाकार के फिलिम बिहार झारखंड में रिलीजो ना हो पाई. हद त तब हो जाला कि बेचारा कलाकार आ बेचारी अदाकारन के कुछ ना बुझाला कि एह खुलेआम गुंडई से ऊ कइसे निबटसु. इंडस्ट्री में आर्थिक शोषण के बात छोड़ दीं दैहिक शोषणो के दबे जबान चरचा होत रहेला आ कुछ खुसुर फुसुर हमरो कान ले चहुँपत रहेला. हालात कबो कबो अइसन बदतर हो जाला कि या त ओह कलाकार अदाकारा के इडस्ट्री छोड़ देबे के पड़े भा ब्लैकमेलिंग से तंग आ के आपन जान दे देबे के पड़े. कलाकारन के खुदकुशी के मामिलन के शायदे आखिर ले जाँच होखेला काहे कि एह कुचक्र में शामिल हर आदमी चाहे ला एह तरह के बात दबा देबे के.
कुछ निर्माता लोगो एह दिसाईं “मशहूर” बा. दोसरा कवनो फिलिम के शूटिंग में गइल कलाकार के दबाव डाल के रंगदारी से अपना फिलिमन के शूटिंग पर आवे ला मजबूर कर दिहल जाला. आ तवना पर जरला पर नून छिड़के वाला बात ई होला कि ओह कलाकार के मेहनतानो ना दिहल जाव. समस्या ई बा कि ऊ कलाकार भले फुसफुसा के अपना शोषण के बात अपना परिचितन का दायरा में कर लेसु खुलेआम कुछ कहे के बेंवत नइखे ओह लोग का लगे काहे कि अगर समुंदर में रहे के बा त एह घड़ियालन से दुश्मनी के करी.
आशा बा कि एह चरचा के निकाल दिहला का बाद कुछ लोग में हिम्मत आई आ ऊ अपना खिलाफ भा अपना परिचितन का खिलाफ होखे वाला बेइमानी आ शोषण के बात सोझा ले अइहें. पीआरओ लोगो एह समस्या से फरका नइखे. हमरा वइसनो पीआरओ लोग से बात होखेला, बात भइल बा जिनका से काम करा के भुगतान ना दिहल गइल भा थोड़ बहुत दे के टरका दिहल गइल.
ढेर दिन ले ले दही ले दही के खबर छापत गइनी अबकि पाँकियो मे लात मरले बानी जानत बानी कि कुछ कादो कीच हमरो तरफ आई. बाकिर आपन जिम्मेदारी समुझत एह बात के समाज का सोझा राखत बानी. देखल जाव कि एह बात पर कइसन प्रतिक्रिया आवत बा.


text:
फुल टॉस बॉल प नीतीश कुमार के एक विकेट गिर गईल, अभी बाउंसर, गुगली बाकिए बा: तेजस्वी यादव
- टीबीएच न्यूज़ |
राजद प्रमुख लालू प्रसाद यादव के बेटा आ बिहार के पूर्व उपमुख्यमंत्री तेजस्वी यादव एक बेर फिर मुख्यमंत्री नीतीश कुमार प जोरदार हमला बोलले। तेजस्वी मुजफ्फरपुर बालिका अल्पावास गृह में लईकिन संगे बलात्कार के मामला में कहले कि फुल टॉस बॉल प नीतीश कुमार के एक विकेट गिर गईल।
तेजस्वी यादव गुरुवार के अपना एगो ट्वीट में कहले कि, फुल टॉस बॉल प ही नीतीश जी के एक विकेट गिर गईल। अभी बाउंसर, गुगली, दूसरा अवुरी यॉर्कर त बाकिए बा।
राजद नेता कहले कि, "देखत रहब, विपक्ष के आक्रामक फील्डिंग अवुरी बॉलिंग के आगे बेचैनी में कहीं हिट विकेट आउट ना हो जाए।" तेजस्वी के इशारा मुजफ्फरपुर बालिका गृह में लईकिन से बलात्कार मामला में पति के फंसला के बाद समाज कल्याण मंत्री मंजू वर्मा के इस्तीफा से बा।
मुजफ्फरपुर कांड के खुलासा होखला के बाद बिहार के नेता प्रतिपक्ष तेजस्वी यादव मुख्यमंत्री नीतीश सरकार प लगातार हमला करतारे। एकरा से पहिले तेजस्वी कहले रहले कि विपक्षी दल के दबाव में आके नीतीश कुमार मामला के सीबीआई जांच के आदेश देले।
मंजू वर्मा के इस्तीफा प मंत्री विनोद नारायण झा कहले कि नैतिकता के आधार मंजू वर्मा इस्तीफा देले बाड़ी। तेजस्वी के अपना मामला में जनता के सफाई देवे के चाही। उ कहले कि तेजस्वी के त अपना सभे पद से इस्तीफा दे देवे के चाही। मालूम रहे कि बिहार सरकार में मंत्री रहल मंजू वर्मा बुधवार के मंत्री पद से इस्तीफा दे देली।
First Update: 09 August, 2018 02:09 PM


text:
जिला शिवहर, नगर पंचायत, वार्ड नम्बर नौ। शिवहर मिडिल स्कुल के बगल में मेस्तर जाति के लगभग पच्चीस परिवार नाली के सीलाप पर घर बनाके रहई छथिन। लेकिन ऐइ लोग के सरकारी जमीन न मिल रहल हई।
इहां के सीयाराम मेस्तर,रानी देवी, दिपक मेस्तर कहलथिन कि हमसब पन्द्रह साल से ऐइ नाली पर घर बनाके रहइ छी। लेकिन अभी तक सरकारी जमीन न मिलल हय। ऐइ जमीन के लेल त हम सब केतना बेर मांग कइली। इहां तक कि जनता दरबार में भी दु बेर गेली। लेकिन कोनो सुनवाइ न होयलक। एक बेर सरकारी जमीन के लेल त पटना से डिग्री कराके लइली तइयो बिहार सरकार छीन लेलक।
वार्ड कमिषनर षांति देवी के पति रामनाथ पटेल कहलथिन की उ लोग स्थाई रूप से कहीं न रहइ छथिन। पिछला साल जनगणना भेलई, त ओही में नया तरिका से ओइ लोग के सुविधा देल जतइ्र्र।
नगर पंचायत कर्यालय के बडा बाबू अमरनाथ चैघरी कहलथिन की षहरी क्षे़त्र के लेल सरकार के ओर से कोनो सुविधा न हई।
जिला शिवहर, नगर पंचायत, वार्ड नम्बर नौ। शिवहर मिडिल स्कुल के बगल में मेस्तर जाति के लगभग पच्चीस परिवार नाली के सीलाप पर घर बनाके रहई छथिन। लेकिन ऐइ लोग के सरकारी जमीन न मिल रहल हई।


text:
सेमीफाइनल में केरला स्ट्राइकर से मिलल 8 विकेट से हार
हैदराबाद के लाल बहादुर शास्त्री स्टेडियम में सेलिब्रेटी क्रिकेट लीग के पहिला सेमीफाइनल में केरला स्ट्राइकर भोजपुरी दबंग के 8 विकेट से हरा दिहलसि. एह हार का साथही भोजपुरी दबंग के फाइनल खेले के सपना टूट गइल.
सेमीफाइनल में दबंग के खेल शुरूआते से खराब रहल. टॉस जीत के पहिले बल्लेबाजी करे उतरल भोजपुरी दबंग के पहिला चार चार बल्लेबाज छठवाँ ओवर होत होत आउट हो गइलें. तब ले मोट बावने रन बन पावल रहुवे. प्रवेश लाल यादव एके रन प, कप्तान मनोज तिवारी बस १८ रन बना के आउट हो गइलें. अजय शर्मा के साथ देबे आइल उदयो तिवारी देर ले ना खेल पवले आ चारे रन बना के आउत हो गइलें. अजय शर्मा २१ रन बनवले त आदित्य ओझा छह रन. उपकप्तान निरहुआ २३ बॉल पर २६ रन बना के दबंग का ओर से सबले अधिका रन बनवले. जेपी यादव २४ रन बना के आउट भइलें. अकबर नकवी नौ रन.
भोजपुरी दबंग टीम एह तरह निर्धारित २० ओवर में ९ विकेट का नुकसान पर १२७ रन बनवलसि. एकरा बाद खेले उतरल केरला स्ट्राइकर टीम निर्धारित लक्ष्य १८.३ ओवरे में पूरा कर लिहलसि आ सेमी फाइनल जीत लिहलसि.
(शशिकांत सिंह, रंजन सिंहा)


text:
आईपीएल का सीजन में जहाँ बढ़िया बढ़िया हिन्दी फिल्म सफलता खातिर तरसत रह गइली सँ विनय आनन्द के भोजपुरी फिल्म किसना कइलस कमाल कमाल कर के देखा दिहलस. विनय आनन्द भोजपुरी के अकेला सुपर स्टार हउवें जे शुरु त भइलें हिन्दी फिल्म से बाकिर आधा दर्जन हिन्दी फिल्मन में नायक के भूमिका कइला का बाद जब भोजपुरी से लगाव का चलते भोजपुरी सिनेमा में अइलें त एहिजा छा गइलें. आजु हालात ई बा कि उनकर एगो फिल्म के शूटिंग काठमाण्डू में त दोसरा के शूटिंग बनारस का कवनो गाँव में हो रहल बा. हिट पर हिट देबे में माहिर विनय आनन्द के फिल्म बृजवा पिछला साल के सबसे बड़हन हिट फिल्म रहुवे आ बृजवा के सफलता से पूरा मनोरंजन जगत चकित हो गइल रहे.
किसना कइलस कमाल का बाद विनय आनन्द के एह साल जवन फिल्म आवे वाला बाड़ी सँ ओहमें मोरा बलमा छैल छबीला, ननिहाल, साँवरिया आई लव यू. गरदा गरदा कइले बाड़ू जबसे भइलू जवान, जय हो दुल्हे राजा, जाबाँज जिगरवाले, चुटकी भर सिन्दूर, मेला में सईंया भुलाइल हमार आ दामिनि वगैरह शामिल बाड़ी सँ.
किसना कइलस कमाल के सफलता से उत्साहित विनय आनन्द के भरोसा बा कि उनकर चाहेवाला दर्शक उनका हर फिल्म के सफल करा दीहें.एह खातिर ऊ दर्शकन का प्रति आपन आभारो जतवलन. हर बड़का निर्माता विनय आनन्द के अपना फिल्मन में रिपीट करत बा काहे कि विनय आनन्द जानेले कि कवनो फिलिम कतना मुश्किल से बनेले आ एह चलते ऊ कबो कवनो निर्माता के परेशान ना करस. कहलें कि एगो निर्माता बाँचल रही त दस गो फिल्म बनाई. इहे सोच के ऊ आपन पारिश्रमिक हिसाबे से लेवेलें.
फिल्म के गवनिया हीरो लोग के सफलता का बारे में विनय आनन्द के कहनाम बा कि सिनेमा जगत में उहे चलेला जेकरा के दर्शक चाहेलें. ऊ कवनो बढ़िया गायको हो सकेला आ कवनो बढ़िया अभिनेतो. दोसरे कवनो फिलिम के सफलता केहू पर अकेले ना रहे. एहमें अभिनेता, निर्माता, निर्देशक, वितरक, सिनेमा हाल मालिक, म्यूजिक कंपनी वगैरह सभकर योगदान रहेला. कहलें कि टी सीरीज, वीनस, आ वेब कम्पनी अपना शानदार मार्केटिंग से भोजपुरी के मार्केट बढ़ा दिहले बाड़ी सँ.
पुछला पर रानी चटर्जी का साथ उनकर जोड़ी के हिट केमिस्ट्री मानल जा रहल बा विनय आनन्द बतवलें कि रानी का साथ उनकर तीन गो फिल्म आ रहल बा. दामिनी के शूटिंग काठमाण्डू में पूरा हो चुकल बा, रामपाल निर्देशित फिल्म साँवरिया आई लव यू के बनारस में शूटिंग भइल. मोराबलमा छैल छबीला में रानी समेत चार गो हीरोइन बा लोग मोनालिसा, रानी चटर्जी, गुंजन पंत, आ दिव्या द्विवेदी.
अपना भावी योजना का बारे में बतावत विनय आनन्द कहलें कि ऊ वइसनका फिल्म बेसी पसन्द करेलें जवना का साथ पूरा परिवार जुड़ सके. आ एही मकसद से भोजपुरी सिनेमा से अश्लीलता खतम करे के आपन समर्थन दिहलें. कहलें कि उनकर इरादा टेलीविजन आ हिन्दी फिल्मो में काम करे पर बा. अपना मेहनत का बल पर विनय आनन्द के पूरा भरोसा बा कि बृजवा आ किसना कइलस कमाल से मिलल सफलता आगहू जारी रही.
(स्रोत : शशिकान्त सिंह)


text:
– डा. प्रमोद कुमार तिवारी
लोक के नाँव लेहला पऽ मन में ओकर दू गो छवि बनेला. एगो छवि में कलकल नदी बहेले, फल से गदराइल पेड़ लउकेला, गीत आ उत्सव से भरल खुशहाल लोग नजर आवेले आ हरियाली भरल खेत के बीच से कच्चा पगडंडी पऽ पोंछ उठा के भागत सुंदर बाछा-बाछी लउकेली स. दुसरका छवि में गांव एगो पुरान, जर्जर, पिछड़ा आ ठहरल समाज के रूप में लउकेला, जवना में लाचारी आ बेबसी भरल बा, जवन घनघोर जातिवाद आ राजनीति से ऊभचूभ हो रहल बा, जहां रह के कवनो नीमन काम ना कइल जा सके, एह से ओकरा के छोड़ के परदेस निकल जाए में लोग लागल रहेले. संभव होखे तऽ कलकत्ता, दिल्ली, बंगलौर आ ना जुरे त बनारस, पटना, आरा भा छपरा में कुछ रस्ता पकड़ल जाव. रस्ता पकड़े भा रास्ता धरावे के बात जवना ढंग से भोजपुरी लोक में सुने के मिलेला ओकरा से बुझाला कि गांव में रहे के मतलब बा कि बेरस्ता आ कुराह पऽ बानीं. जिनगी बेमतलब कट रहल बिया. ई खाली भोजपुरिये समाज के कहानी नइखे लगभग पूरा देश में लोक से जुडल समाज के कमोबेस सच्चाई इहे बा. कहे के जरूरत नइखे कि लोक के ई दूनो छवि गड़बड़ बा. पहिलका छवि के जादेतर ऊ लोग याद करेले जे कई बरिस पहिले गांव छोड़ के बड़ शहर भा विदेश निकल गइल रहले, एकर संबंध यथार्थ से कम कल्पना आ नास्टेल्जिया से बेसी हऽ, एह से एकरा के छोड़ देत बानीं. दुसरका छवि के संबंध पिछिला कुछ दशक के राजनीति आ जीवनशैली से जुड़ल बा, एह से एकरा पऽ गहिराह ढंग से सोचे के जरूरत बा.
नया आ आधुनिकता ई दूनो शब्द दू गो अर्थ देला. खाली भारते में ना पूरा दुनिया में जवना शब्दन के आधार पऽ सबसे जादे भ्रम रचल गइल बा ओहनी में से एगो ‘आधुनिकता’ हऽ. अइसनकुछ अउर शब्दन के उदाहरण के रूप में ‘विकास’ अउर ‘ज्ञान’ के लीहल जा सकता बा, जवना के एह आधुनिकता से सीधा संबंध जुडेला. ‘नया’ शब्द समय से जुड़ल ह जवन कुछ समय बाद बदलत रहेला जइसे बेटा के समय बाप के तुलना में आधुनिक होखी, बाकिर ‘आधुनिकता’ के संबंध एगो खास प्रवृत्ति, सोच आ जीवन दर्शन से जुड़ेला. आधुनिकता एगो मूल्य हऽ जवना के स्थापना पच्छिम के लोग ज्ञान, विज्ञान आ राजनीतिक क्रांति से कइले रहे. पूरा संभव बा कि बाप में आधुनिकता के तत्व होखे, बाकिर बेटा ओकरा से वंचित रह जाए. पच्छिम में आधुनिकता के आंदोलन चलल रहे जवन मनुष्यता के पक्ष में बौद्धिक लोग के एकजुट कइले रहे. आधुनिकता कवनो देवी-देवता-धरम-कर्मकांड भा राजा रानी के जगह पऽ मनुष्य के केन्द्रीय महत्व देबे के बात करेला. संक्षेप में कहीं तऽ
1. आधुनिकता के मतलब ई हऽ कि रउआ केतना कम कूड़ा फइलावेलीं, केतना कम ऊर्जा खरच में आपन जीवन यापन करेलीं.
2. आधुनिकता प्रकृति के साथ सहयोग आ सहजीवन में यकीन करे के मूल्य से जुड़ेला.
3. आधुनिकता के मतलब ई हऽ कि विविधता खातिर, असहमति खातिर रउआ समाज में केतना जगह बा. अपना विरोधी विचार के सुने आ सहे के रउवा भीतर केतना ताकत बा.
4. आधुनिकता के मतलब ई हऽ कि वंचित आ कमजोर तबका खातिर समाज विशेष में केतना जगह बा. यानी बच्चा, स्त्री, दलित, आदिवासी, अल्पसंख्यक आदि के समाज के मजबूत आ बहुसंख्यक तबका केतना जगह दे रहल बा. जवना समाज में आधुनिकता होला ऊ बहुसंख्यक के तानाशाही रवैया के विरोध करेला.
बाकिर पच्छिम खुदे एह कसौटी पऽ खरा ना उतर पावल. जवन आधुनिकता पच्छिम में धरम के विरोध में उठल रहे, ऊ बाहर सबसे जादे धरम के इस्तेमाल कइलस. जवन आधुनिकता बराबरी आ मनुष्यता के बात करत रहे ऊ सबसे जादे उपनिवेश बनवलस आ मनुष्यता के बर्बर ढंग से हत्या कहलस. अफ्रीका, अमेरिका, भारत सब आज तक ओह दंश के भोग रहल बा. एह से एगो बात साफ बा कि पच्छिम में आधुनिकता शुरूए में खतम हो गइल ओकरा स्थान पऽ आधुनिकीकरण आ गइल जवना में विवके के बजाय विज्ञान के राज रहे, जवना में मनुष्यता के तुलना में पूंजी के महत्व रहे अउर जवन प्रकृति के दुश्मन मान के ओकरा पऽ एकाधिकार जमावे के आपन हक समझत रहे.
पिछिला दू सौ साल में भारते ना पूरा दुनिया में पच्छिम, आधुनिकता के नाम पऽ आधुनिकीकरण थोपले बा आ जे भी ओकरा के रोके के कोशिश कइले बा ओकरा से सीधा मुठभेड़ कइले बा. चूंकि ओकरा लगे एकांगी विज्ञान आ यंत्र के साथ-साथ तमाम देश सब के शोषण आ लूट से इकट्ठा कइल पूंजी के ताकत ब एह से ऊ लगातार विजयी होत आ रहल बा. आधुनिकीकरण के एह ज्यादती सबसे मूल्य अइसन समाज सब के चुकावे के पड़ल बा, जेकर लमहर परंपरा रहल बिया आ जवन समाज प्रकृति से जीवन दर्शन के स्तर प कई सदियन से जुडल रहल बा.
सवाल खाली आधुनिकता से जुडे़ भा कटल रहे के नइखे, मूल सवाल तऽ ओह भाव, संस्कृति अउर जीवन शैली के रक्षा के बा जवन उकतरफा ढंग से आधुनिकीकरण के भेंट चढ़ रहल बा. ओह ज्ञान परंपरा के खतम भइला के बा जवना के लोकसंस्कृति हजारन साल के अनुभव के बाद अर्जित कइले रहे.
पच्छिम के ई व्यवस्था ‘व्यक्ति’ के बहुत जादे महत्व देबेले, जबकि पुरान संस्कृतियन में ‘व्यक्ति’ आत्म के जगह पऽ ‘समूह’ अउर ‘पर’ केन्द्र में रहे. ई लड़ाई व्यक्ति बनाम समाज, ब्यक्ति बनाम परिवार आदि के रूप लेत रहल बा. अपना वर्चस्व के बचावे खातिर ऊ नाम बदल बदल के नया रूप लेत रहेला. 1990 के बाद भारतो में इतिहास से लेके विचार तक के अंत के बात गूंजेलागल. उत्तर आधुनिकता अउर ओकरो से आगे के समय के बात होखे लागल बाकि सवाल उठत बा केकरा खातिर. इतिहास के अंत सबका खातिर नइखे भइल, एगो बड़ वर्ग खातिर ई इतिहास के निर्माण के काल हऽ, स्मृतियन के स्थापित करे के काल हऽ. सत्ता में बइठल प्रभु वर्ग हमनी के इतिहास के कबो महत्वे ना दिहल अउर जब एतना जागरूकता आइल कि हमनी के अपना बारे में पूछींजा तऽ खट से कह दिहल गइल कि इतिहास जइसन कवनो चीज ना होखे, कि इतिहास जादूगर के टोपी हऽ, जवना में से कुछुओ निकालल जा सकत बा. कहे के मतलब कि लोक के इतिहास के, लोक के दर्शन के कुछ मतलब ना रह जाए आ ऊ निरर्थक हो जाए.
पिछिला 25 बरिस के समय स्मृति भा याद के मिटावे अउर ओकरा के बचावेवाला लोग के बीच के संघर्ष के समय रहल बा. रउआ आपन कथा, कहानी, गीत, परंपरा (रूढि ना) दर्शन, जीवन शैली सब भुला जाई. राउर दिमाग कोरा इस्लेट हो जाए ताकि ऊ लोग अपना मन के बात ओकरा पऽ लिख सके. एह पूरा प्रक्रिया के सबसे जादे कीमत लोक अउर आदिवासी संस्कृति से जुड़ल लोग के चुकावे के पड़ल बा. काहे कि ई दूनो व्यक्ति से ना सामूहिकता से संचालित होखे वाला संस्कृति हई स. असल में कुछ सौ साल के उमिर वाली अमेरिका जइसन सभ्यता के, लोक के पुरान संस्कृति सब परेशान करेली सऽ. अपना जीवन शैली आ जीवन दर्शन के कारण ऊ पूंजीवादी संस्कृति के लाभ आ शोषण के रथ रोके लागेली सऽ. एही से अमेरिका, अफ्रीका से लिहले आस्ट्रेलिया तक ऊ लोग सामूहिक नरसंहार के सहारा लेत रहेले. अमेरिका के रेडमैन आदिवासी राजा अमेरिकी राष्ट्रपति के नाम 1854 में जवन चिट्ठी लिखले रहले ओकरा के याद करीं जवना में ऊ अमेरिकी राष्ट्रपति द्वारा धरती बेचे खातिर दबाव डलला के जबाब में कहले रहले कि ‘ई हमनी के कल्पनो के बाहर के बात बा, भला धरती अउर आकाश के केहू कइसे कीन सकत बा, केहू पानी के कइसे खरीद सकत बा, एगो क्षेत्र के धूप अउर रोशनी के के कइसे बेच सकत बा. हमनी के पता बा कि रउआ ताकतवर बानीं, ना देब जा तऽ रउआ छीन लेब. बाकिर एगो बात याद रखीं, जब भी रउआ हमनी के धरती माई के रौंदब त याद राखब कि एह नदियन में खाली पानी ना हमनी के पुरखा लोग के खून बहेला. कहे खातिर ई संघर्ष 100 साल भा साठ साल पहिले खत्म हो गइल, बाकिर ई लगातार चल रहल बा, पहिले से कहीं तेज गति से चल रहल बा. लोक आ लोक के दर्शन में यकीन राखेवाला लोग एह युद्ध के एके साथे कई गो स्तर प लड़ रहल बा – आजीविका के स्तर पऽ, भाषा के स्तर पऽ, खान-पान पहिनावा के स्तर पऽ, संस्कृति के स्तर पऽ. साम्राज्यवादी ताकत सब तकनीक के सहयोग से एह लड़ाई के एकतरफा बनावे में लागल बाड़ी सऽ. बलुक ई कहल सही होखी कि एह वैश्विक लड़ाई में ऊ बढ़त ले चुकल बाड़ी सऽ. असल में ई लड़ाई खाली लोक आ आधुनिकीकरण के गुलामे लोग के बीच नइखे, ई आत्ममुग्ध लालची लोग अउर आवेवाली पीढ़ियन खातिर पृथ्वी के बचावेवाला प्रकृति प्रेमी लोग के बीच बा, जवना के संकेत महात्मा गांधी बहुत पहिले कइले रहले कि ‘ई धरती हमनी के जरूरत खातिर बहुत बड़ बिया बाकिर एगो आदमी के लालच के पूरा करे खातिर बहुत छोट बिया. ’ आज अइसन हजारन लाखन लालचियन के जुनून से ई धरती कराह रहल बिया. लोक के ई लड़ाई बाजार के पक्षधर अइसन सत्ता से बा जवन दुनिया के एकांगी, एकरूप अउर एकध्रुवीय बनावल चाहत बाड़ी स.
असल में आज के समय में लोकसाहित्य आ संस्कुति पऽ बात कइल ओह संस्कृति अउर जीवन पद्धति के पक्ष में खड़ा होखल बा, जवन एह धरती के ह्नदय से जुड़ के, ओकरा धड़कन के सदियन से सुनत आ रहल बिया. लोक, एकरा रग-रग से वाकिफ बा अउर प्रकृति के रहस्य के जाने आ खोले के तमाम तरह के वैज्ञानिक दावा करेवाला आधुनिक लोगन से कहीं बेहतर ढंग से प्रकृति के जाने आ समझेला.
पचासन हजार साल से समृद्धि के साथ जीयेवाला आदिवासी समुदाय सब के ई नया सभ्यता बेचारा बना देलस. आज ऊ लोग रचे के बजाय बचे में लागल बा. 50000 साल से प्रकृति के रहे लायक अउर सुंदर बनवले रहे के श्रेय अगर केहू के दिहल जा सकत बा तऽ ऊ आदिवासी समाज आ लोक संस्कृति से जुड़ल लोग के दीहल जाई. एह लोग के अविकसित और नासमझ कहे वाला लोग के खुद अपना गिरेबान में झांक के देखे के चाही, आस्ट्रेलिया में एह लोग के असभ्य कहेवाला लोग असल में इंग्लैंड के गुंडा अउर देशनिकाला के सजा पा के उहां पहुंचल लोग रहे.
आज ‘लोक’ उपेक्षित बा. आजकाल अक्सरहां केन्द्र अउर हाशिया के बात सुने के मिल रहल बा, दिल्ली केन्द्र हऽ अउर लोक हाशिया. लोग आंदोलन कर रहल बा कि हमनियों के केन्द्र बना दऽ ना तऽ केन्द्र के तोड़ देब जा. माने हाशिया के प्रतिकेन्द्र बना देब जा. ई जवन प्रति के भाव हऽ, प्रतिरोध, प्रतिकार, प्रतिघात, प्रतिसंस्कृति ई बहुत दूर तक साथ ना देबेला. ई सत्ता के आंख से, ओही के भाषा में दुनिया के देखेला. केन्द्र के तोड़ के एगो अउर केन्द्र बना देला से का हो जाई. लोक दर्शन हमनी के सिखावेला कि प्रकृति के साथ चलीं अउर अर्जन ना विसर्जन सीखीं. प्रवृति ना निवृति के ओर कदम बढ़ाई काहें कि प्रवृति के कवनो अंत नइखे. कूड़ा मत फैलाई. जेतना पृथ्वी माई से ले रहल बानीं ओतना ओकरा के लवटइबो करीं, ना लवटा सकेली त कम से कम जइसन बा ओइसन रहे दीं (ज्यों की त्यों धर दीनी चदरिया) ताकि संतुलन बनल रहो. ई सही बा कि लोक में बहुत रूढि आ गइल बाड़ी सऽ बाकिर असल में ई सामूहिकता के दर्शन पर चलेले आ लोक-परंपरा, लोभ के छोड़ के साझापन अंउर सहअस्तित्व के बात करेले. व्यक्ति ना समूह, टकराव ना सौहार्द. एक के फायदा माने दूसरका के नुकसान बा, ई सोच तथाकथित विकसित लोग बनावले बा. इंसान अउर प्रकृति एक दूसरा के दुश्मन ना दोस्त हऽ.
आ मान लेहीं रउआ कार, बंगला, जहाज सब पा लेहनी, का हो जाई एह से? बहुत जादा आधुनिक आ विकसित बन के रउआ का कर लेब? बड़का महान बनके रउआ का कऽ लेब? रउआ पेड़ के बिना रह जाइब? मधुमक्खी के बिना रह जाइब? दूब अउर च्यूंटी के बिना रह पाइब? आदमी के बिना ई सब लोग रह जाई. कई लाख साल ई लोग बिना इंसान के रह चुकल बा. रउआ 10 मंजिला महल के आखिरी मंजिल गिरा दीं, भवन बांचल रह जाई बाकिर विकास के नाम पऽ हमनीं के लगातार नींव गिराके महल बचावे के सपना देख रहल बानीं जा ओकरा के पूरा करे में लागल बानीं जा. एगो कवि लिखले बाडे़ –
जवन सरकार सब बाघ बचावे का दावा करत बाड़ी स
ऊ झूठ बोलत बाड़ी स
काहें कि ऊ घास के बारे में चुप बाड़ी स
घास बची तब बाघ बचिहें स.
लोक के सीधा-सादा जीवन बा आ ओतने सहज दर्शन बा, कि समूह के साथे रहीं, प्रकृति के साथे रहीं, खूब मेहनत करीं, नीमन नींद लीं आ गायीं, बजायीं, उत्सव मनायीं, जन्म के उत्सव, मृत्यु के उत्सव, पेड के उत्सव, नदी के उत्सव यानी जीवन के उत्सव.
‘उतनी दूर मत व्याहना बाबा’ कविता में एगो आदिवासी कवयित्री निर्मला पुतुल लिखले बाड़ी –
ओइसन हाथ में मत दीहऽ हमार हाथ
जवन हाथ
कबो कवनो पेड़ ना लगवले होखे.
त आईं सभे, तनी आपन-आपन हाथ देखल जाव. हमनी के हाथ साफ बा आ कि आधुनिकीकरण आ विकास के चक्कर में मामला गड़बड़ गइल बा. हम व्यक्तिगत रूप से महसूस कर रहल बानीं कि हमार हाथ बहुत गंदा बा, बुझाला जइसे कि खून से लिथड़ल बा, तबो जादातर लोग के लागेला कि हम विकसित अउर आधुनिक हईं.
(भोजपुरी दिशाबोध के पत्रिका ‘पाती के 78 वां अंक’ से साभार)
हिन्दी विभाग, गुजरात केन्द्रीय विश्वविद्यालय,
गाँधीनगर-382030


text:
जिला वाराणसी, ब्लाक चिरईगाव, गावं नरपतपुर। नरपतपुर बाजार में जल निगम के तहत दू साल पहिले के पानी टंकी लगल हव। लेकिन उ अभहीं तक चालू नाहीं भयल हव। इ पानी टंकी से लगभग दू हजार लोग जुड़ल हयन। अभहीं तक पानी नाहीं आवत हव।
इहां के सीताराम, अशोक यादव, सदानन्द, सुनील कुमार गुप्ता इ सब लोगन के कहब हव कि पानी टंकी के बनले एतना दिन हो गएल हव। लेकिन अभहीं तक पानी नाहीं आवत हव। हमने के पानी खातिर के इ हैण्डपम्प से उ हैण्डपम्प पर जायके होला। हर समय पानी खातिर के मारामारी होल करला। सबसे ज्यादा परेशानी तो गर्मी के दिन में होला। इ पानी टंकी पूर्व प्रधान बनवइले हयन। लेकिन अभहीं तक चालू नाहीं भयल हव। अगर पानी टंकी चालू हो जात त हमने के एतना पानी के दिक्कत ना होत।
इ सब के बारे में प्रधान दूधनाथ चैहान के कहब हव कि हम कई बार विधायक से कहली। इहां तक की संसद में लिखित भी देहली। लेकिन कउनों सुनवाई नाहीं भयल। जल निगम के अधिशासी अभियन्ता जेपी राय के कहब हव कि पइसा आएल रहल त हम टंकी बनवा देहली। अब प्रधान के जिममेदारी हव कि आपन व्यवस्था करें।
कब तक सूखल रही नल
जिला वाराणसी, ब्लाक चिरईगाव, गावं नरपतपुर। नरपतपुर बाजार में जल निगम के तहत दू साल पहिले के पानी टंकी लगल हव। लेकिन उ अभहीं तक चालू नाहीं भयल हव। इ पानी टंकी से लगभग दू हजार लोग जुड़ल हयन। अभहीं तक पानी नाहीं आवत हव।


text:
एही दिने एगो अलग मैच में बंगाल टाईगर आ केरला स्ट्राईकर के भिड़न्त
सेलिब्रिटी क्रिकेट लीग के सीजन चार में भोजपुरी सितारन के क्रिकेट टीम भोजपुरी दबंग के अगिला टक्कर १६ फरवरी का दिने राँची का जेएससीए स्टेडियम में चेन्नई राइनोज से होखे वाला बा.
अबले तीन मैच में भोजपुरी दबंग दू गो मैच जीतले बा आ एगो हारल बा.
16 फरवरी के होखे वाल मैच के टिकट बेचे ला राँची में बारह जगह काउन्टर खोलल गइल बा. एह जगहन में पलाश रेस्तरां, गैलेक्सिया मॉल, नोरा फोटो लैब, स्पाइकर, एक्वा वर्ल्ड (मछली घर), बिग शॉप, फिरायालाल, काश्मीर वस्त्रालय, रांची क्लब, सत्यापॉल, मैपल वुड, लुईस फिलिप वगैरह शामिल बाड़े. जेएससीए स्टेडियम के काउंटरो से टिकट खरीदल जा सकेला आ मन करे त ऑनलाइन टिकट kyazoonga.com पर खरीदल जा सकेला. टिकट के दाम 100रू, 300रू आ 600 रू राखल गइल बा.
दुपहरिया तीन बजे से होखे वाला मैच में बंगाल टाइगर आ केरला स्ट्राइकर खेली. जबकि भोजपुरी दबंग आ चेन्नई राइनोज के मैच साँझ सात बजे से शुरू होखी. एह मैचन के सीधा प्रसारण कलर्स, रिश्ते, आ बिग मैजिक बिहार/झारखंड पर कइल जाई.
(शशिकांत सिंह, रंजन सिन्हा)


text:
राजनीति में खटिया के महत्व हमेशा से रहल बा बाकिर अबकी यूपी का चुनाव में ई शान से सामने आइल बा. अपना विरोधी के खटिया खड़ा करे का फेर में बबुआ जी जगहे-जगह खटिया बिछवले जात बाड़न आ लोग जे बा कि ना से खटिया पर बइठ के उनुकर भाषण सुनत बा. देवरिया में भाषण सुनला का बाद लोग खटियो उठा ले भागल. पता ना नुकसान केकर भइल आ कि इहो जीरो लॉस वाला मामिला हो के रहि गइल. बाकिर बाद का मीटिंगन में आयोजक चालाक निकललें आ खटिया के बान्ह के राख दिहलन.
पीके के खाट पर चिन्तन वाला प्रोग्राम चाय पर चर्चा जइसन अनूठा बा, एकरा के केहु नकार ना सके. अब मजाक करे वाला भलही कहत रहि जाव कि बहस विचार करे वाला संसद में सूतल मिले वाला नेता खटिया पर बइठ के बतकही कइल चाहत बा, बाकिर जेकरा खटिया भेंटा गइल से त मगन बा कि अरबो-खरबों तूट लेबे वाला गोल से कम से कम एगो खटिया त भेटा गइल. एह जाड़ा में उहो अब गा सकेला कि सरकाई लेव खटिया जाड़ा लगे हए.
अब सोचल जाव कि पीके बाबू के एकर आइडिया कइसे मिलल कि ओह आदमी के खटिया पर ले अइलें जेकरा पता ना मालूम बा कि ना कि खटिया ना बोले, ओरचनवा काहे बोलेला. हालांकि एह गीत के अगिला लाइन में एकर जवाबो मिल जाला कि कवना कारण से ओरचनवा बोले लागेला. जाने के त हम इहो जानत बानी कि कुछ लोग अब ओरचनवे लेखा बोले लागी. बाति के बतंगड़ बनि जाई. एह से हमार काम त आसान हो जाई मगर हम इचिको ना चाहब कि बतंगड़ करे के मौका केहू दोसरा के मिल जाव.
साठा तब पाठा वाला कहावत के साँच करत पचासा छूवत उमिर में नवही नेता कहाए वाला एह बबुआजी के पता ना खटिया का बारे में जानकारी कतना बा. हो सकेला कि खाट आ खटिया के फरक मालूम होखे बाकिर खचिया आ मचिया के फरक ना बता पइहें. पीके बाबू बिहार में लागू भइल नशाबन्दी के पहिलहीं से बाहर बाड़न आ बिहार सरकार के करोड़ो रुपिया गटक गइला का बादो बिहार के कतना भा का दिहलन से शायदे केहु बता पाई. अब एह बाति से हमरा कवनो लेना देना नइखे. हम त आजु खटिये का बहाने राजनीति के कुछ नीति पर चरचा कइल चाहत बानी.
खटिया खाट होखो भा बँसखट बाकिर ओकर पाटी मजबूत होखल जरुरी होला. राजनीति के एह खटिया के पाटी ओकर विचार धारा होले. ओही विचारधारा के फ्रेम वर्क पर खटिया बीनल जाले. पहिले के खटिया त मूंज के सुतरी से बीनात रहुवे बाकिर नरियर भा प्लास्टिको के रसरी से बुनाइल खटिया मिलल करेले. पइसा वाला लोग नेवार के खटिया बनवा लेला. हालांकि नेवार के खटिया ऊ आनन्द ना देव जवन सूतरी से बीनल खटिया दे देले. एगो बड़का कारण होला कि नेवार वाला खटिया में ओरचन ना होखे आ बिना ओरचन वाली खटिया पर त कवनो सुकन्यो के मौजूदगी बेरस हो जाई. सुकन्या त वइसहीं एगो नाम बना लीहल गइल काहे कि ओह बेचारी लड़की के नाम लीहल बतावल गैर कानूनी काम हो जाई. हालांकि मीडिया के कुछ महारथनियन के नाम एही चलते अधिका भइल कि ऊ आतंकी हमलन का दौरान अपना चैनल से सजीव प्रसारण क के आतंकियन ले सूचना चहुँपावत रहली.
ओरचन ढील भइला का चलते बात तनिका बहक गइल. हम बतावत रहीं की विचारधारा के पाटी पर कई गो सूतरियन के गूंथ के खटिया बीनाला. सोशल इंजिनियरिंग के परिकल्पना त बहुते बाद में आइल. खटिया में ई पहिले से मौजूद बा. सूतरियन के बीनावट अइसन होखेला कि समतल रहो. उबड़ खाबड़ रही त ओहपर नींद आवे में दिक्कत होखी. अलग बाति बा कि टूटटाट घर टपकत खटियो टूट, पीय के बाँह उसीसवाँ सूख के लूट. खटिया बिना ओरचन के हा होले आ बाति जे बा कि अतना लमर गइल कि अब तय फ्रेम से बाहर हो गइल. से ओरचन के चरचा अगिला हफ्ता. तबले ओरचन का कमी से बनल अरुणांचल के देखीं सुनी सभे.


text:
भोजपुरी मेगा स्टार मनोज तिवारी पिछला दिने “पंचायत आज तक” में कहलन कि उ गीत बनावसु ना बरबस बन जाला जब गीत के बोल अपने से निकल आवेला. कहलन कि नरेंद्र मोदी के एगो रैली में भीड़ लेके एगो गीत सुनवलन जवना के बोल रहल – “भारत माता है पीड़ा में, और ये भीड़ पीड़ा की मूरत है, सारा देश पुकार रहा है, अब मोदी की जरूरत है.”
मनोज तिवारी कहलन कि उ चाहत बाड़ें कि गुजरात के मुख्यमंत्री नरेन्द्र मोदी अब देश के प्रधानमंत्री बनस. मोदी एह पद ला सबले काबिल आदमी बाड़ें, देश पिछला बारह साल से उनुका काबिलियत के देखत बा आ अब देश के चाहीं कि नरेन्द्र मोदी के प्रधानमंत्री बने के एगो मौका देसु. कहलन कि जइसन परीक्षा लोग आ मीडिया नरेन्द्र मोदी के लिहलसि वइसन आजु ले केहू दोसरा के नइखे लीहल गइल. आ एह में सफलता से निकले वाला मोदी के एगो मौका जरूरे देबे के चाहीं.
(शशिकांत सिंह, रंजन सिंहा)


text:
विनय आनंद एहला दुखी बाड़न कि आखिर भोजपुरी निर्माता हिंदी फिलिमन के रीमेक काहे बनावत बाड़ें. कहलन कि एह रीमेक से सिनेमा भोजपुरी के बढ़न्ती में बाधा पड़ट बा. एहसे विनय आनंद इहो तय कइले बाड़न कि ऊ हिन्दी फिलिमन के रीमेक वाली भोजपुरी फिलिमन से तौबा कर लीहें. कहलन कि एक बेर रीमेक फिलिम देखला का बाद दर्शक दोसर भोजपुरी फिलिम देखे से पहिले दस हाली सोचे लागत बा. कहलन कि हमनी कलाकारन के दायित्व बनता कि हमनी का अपना प्रशंसक के ताजा मनोरंजन दीं.
अपना आवेवाली फिलिमन में ‘लक्ष्मण रेखा’ के जमके तारीफ करत विनयआनन्द कहलें कि ई फिलिम एकदमे नया कहानी पर बनल बा. एकरनिर्माता विजय सिंह अउर लक्ष्मण गुप्ता आ निर्देशक मनोज गिरि हउवें.
एह साल विनय आनंद के करीब एक दर्जन फिलिम रिलीज होखेवाली बा. जवना में ‘हमरे नामे जिला हिलेला’, ‘एलान-ए-जंग’, ‘कजरा मोहब्बतवाला’, ‘तुलसी बिन सूना अंगनवा हमार’, ‘दामाद चाहीं फोकट में’, ‘दबंग दामाद’, ‘विनय भईया कईलस कमाल’, ‘काली’, ‘लक्ष्मण रेखा’, ‘दंगल’ ‘गुलाब थियेटर’ अउर ‘चुनरी संभाल गोरी’ जइसन फिलिमन के शूटिंगो विनय आनंद पूरा कर लिहले बाड़न.
(शशिकांत सिंह रंजन सिन्हा के रपट)


text:
उमाकांत मालवीय
कविता संग्रह
कविताएँ
- अहेरी / उमाकांत मालवीय
- एक चाय की चुस्की / उमाकांत मालवीय
- गुजर गया एक और दिन / उमाकांत मालवीय
- टहनी पर फूल जब खिला / उमाकांत मालवीय
- झण्डे रह जायँगे, आदमी नहीं / उमाकांत मालवीय
- पल्लू की कोर दाब दाँत के तले / उमाकांत मालवीय
- यह अँजोरे पाख की एकादशी / उमाकांत मालवीय
- दिन भले ही बीत जाएँ क्वार के / उमाकांत मालवीय
- फूल नहीं बदले गुलदस्तों के / उमाकांत मालवीय
- फागुनी रंगों भरी बयार / उमाकांत मालवीय
- कभी-कभी / उमाकांत मालवीय
- गंगा मइया / उमाकांत मालवीय
- ज़िन्दगी नेपथ्य में गुज़री / उमाकांत मालवीय


text:
हाथवा के झंडा लिहले वीरवा बा खाड़ हे।।
खोलबू त भारत अपनी दुलार हे ।।
हाथवा तिरंगा लिहले वीरवा बा खाड़ हे।
खोलबू तू भारत मइया बजर केवाड़ हे ।।
लहरत तिरंगा बाटे रोअत जार बेजार हे ।
वीर सुबाष जी नइखन, रउरी दुआर हे ।। हाथवा के झंडा
लहरत तिरंगा बाटे, रोअत जार बेजार हे।
वीर चंद्रशेखर नइखन, रउरी दुआर हे।। हाथवा के झंडा
लहरत तिरंगा बाटे, रोअत जार बेजार हे।
वीर कुंवर सिंह नइखन, रउरी दुआर हे।। हाथवा के झंडा
लहरत तिरंगा बाटे, कहे बारम्बार हे।।
वीर भगत सिंह नइखन, रउरी दुआर हे।। हाथवा के झंडा
हाथवा के झंडा बा कहे बारम्बार हे
झाँसी वाली रानी नइखी, रउरी दुआर हे।। हाथवा के झंडा
लहरत तिरंगा बाटे रोअत जार बेजार हे।
खोलबू तू भारत मइया बजर केवाड़ हे ।। हाथवा के झंडा
लहरत तिरंगा बाटे रोअत जार बेजार हे ।
खोलबू तू भारत मइया बजर केवाड़ हे।
हाथवा तिरंगा लिहले विनती हमार हे।
बेटा “शर्मीला” अइले रउरे दुआर हे।।
लेखक: अमला नन्द पाण्डेय ‘शर्मीला’


text:
ई संजोगे रहे कि ओह दिने दिदिया कचहरी के राहे केनियो जात रही, कि अचानके थथम गइली आ लगली सोंचे. आपन आंखि के ऊ कई बेर मलली तबो विश्वास ना पड़े, फेरू निगिचा जाके देखली त इत्मीनान भइल, कि सांचो ई बीने हई. ई बीना कब से करिया कोट पहिने लगली, ऊ ना सोच पवली. इनकर त जिनगिए बदल गइल बा. बियाह भइल रहे, त सभे कहे कि बड़ा उमीरगर लइका से ई बियाह दीहल गइली. बीना एगो सुकुंआर, पढ़ल-लिखल लइकी रहीं, ओही से इनकर बियाहो एगो प्रोफेसर लइका से भइल रहे, जवन पी.एच.डी. कइले रहन, बाकी बीना त अपना जिनगी के रूपे बदल लेली. ई त कनिया-दुलहिन बनबे ना कइली आ एगो वकील बन गइल बाड़ी. दिदिया के अइसन लागत रहे कि कोर्ट से अबे ऊ कवनो अंझुराइल बहस क के निकलल रही. अबहीं ले ऊ थिराइल ना रही. उनका मन में विचारन के धार अबहिं हलकोरा मारत रहे.
त दीदीया जेसे दस बरिस बाद भेटाइल रही, लगली कहे- ए- दीदीया अब हम ऊ बीना ना हंई जेकरा के खाली ओह प्रोफेसर साहेब के साथे साड़ी आ चुनरी से मुंह तोप के तोहन लोग बिदा कइले रहू. हमरा भाग में त कनिया बने के लिखले ना रहे, ओही से कह तानी कि अब हम ऊ ना हंई. हमार देयादिन हमके का बुझीहन. सास के ना रहला से ओह घर में ऊ गुलछर्रा उड़ावत रही. हमरा एह सोना नियर घर के हमरा भसुर के सीधा होखे से ऊ उजाड़ देले रहीं.
अरे! दीदिया ऊ हमार जेठान ना रही, ऊ रही नट्टिïन आ एगो जादूगरनी तबे नू एह प्रोफेसरो के अपने बस में कके हमार बियाह करवइली. ऊ हमके सोझबक मेहरारूए ना एगो उजबक लइकी बूझ के ले अइली आ हरदम हमके खानदानी बने के सीख देवे लगली. ऊ समझवली कि उहे मेहरारू देवी कहाले जवन रहन-चाल से रहेले. ऊ जनली कि हमहूं ओही पुरनकी मेहरारून में से बानी जवन खाली सहत रहेले. जइसे आ जवना करवट ओह घर में, मरद आ सास, जेठानी आ ननद बइठा देला ओही करवट जिनगी भर ऊ बइठल रहेली. तनिको ओह आ उफ्फ मुंह से ना निकसेला.
ए- दीदिया एह पुरनकी मेहरारूनो में एकहक गो अइसन चलबिद्धर कनटाइन आ जोगिन होली कि सभके अपने बस में कइले रहेली. अइसने मेहरारू मुहजोरो कहाली. इन्हन लोगिन के मुंहे ना चलेला, आंखियो चलत आ चकमकत रहेला. इनका सोझा बड़हन-बड़हन मरदो लोग पोंछ दबा के भाग जाला, आ ना भागेला त लागेला लोग पोंछ हिला-हिला के नाचे. अइसने मेहरारून में एगो हमरो जेठ देयादिन रहीं, जेकरा सोझा हमार मरदो रात दिन आपन पोंछ हिलावल करस. कालेज में ऊ दोसरा के पढ़ावस आ घर में अपना भऊजाई से पाठ पढ़ल करस.
जब हम बियाहे अइलीं त जेठानी के दू-दूगो से बेटिन से घेराइल रहत रहीं. इहे बेटी लोग हमार सास ननद बनल रहे. जानतरू ओने का होत रहे, एह बेटिन के चाचा अपना भउजी साथे हंसत-मुस्कात रहत रहन. दिन में त अपना नोकरी प रहस, बाकी अवेते सीधे ओह मोटको के घर में बिहंसतेे घुस जास. ई लीला देखते-देखते हमहूं जब उबिया गइलीं आ मन पाक गइल त लगनी ओह लोगिन के घर में घुस-घुस के चाय पहुंचावे. कबो-कबो रंग-बिरंगा नाश्ता बनाई, त कबो मिठाई मंगा के खियावे घुसीं आ एह लोगिन के कुल तमाशा अपना आंखि निहारल करीं.
एही कुल सेवा करे में एक दिन एगो डायरी हमरा हाथे लागल त पवलीं कि हमरा दुलहा के उमिर त एह घरी एकतालिस बरीस होता, त अपना उमिर ओरी तकलीं, जवन अबही बीस पार करत रहे. जानतारू दीदिया हम एह घरी ई सोच के ना चुपइलीं कि एह उमिर में त सांचहूं हमरा के सेवा करे खातिर ले आइल गइल बा. मन में उठल उफान से ओह दिने कनखी के बले उनके घर में बोला के बइठा लिहलीं. लगनी उनकर सेवा करे. ई सेवा खाली हाथे से ना बातो से कइलीं, साथे-साथे अंखियो चुप ना बइठल रहे. उनके अच्छा से समझवलीं कि हमार बियाह उनही से भइल बा, त उनका हमरो सेवा लेबे के ना चाहीं. एह घरी हम एकदमे बेलज्ज आ बेशरम मेहरारू बन गइल रहीं. उहो हमरा बाती से हंसलन-बिहंसलन, बाकी उनका भउजी के मन में ओह घरी तूफान उठत रहे-जइसे बुझाइल कि ऊ डेराइल आ कंपसल बाड़ी. हमरा उमेद हो गइल कि एह तूफान के सामना अब हम क सकीला.
ए दीदिया हमार हर-तरह के सेवा जवन उनका भउजी के छाती प मंूग दर के हम करत रहीं ओही के फल भइल कि हमरा पता चलल कि हमरा पहिले एक जानी जवन देखे में खूबे सुन्दर रही इनका जीवन में बियाह के इहे भउजी उतरले रही, बाकी कुछुओ दिन ओह मेहरारू के ओकरा जिनगी के सुख ऊ ना भोगे दिहली. बेचारी के बाप ना रहे, आ माई त जनमते चल देले रहे, अइसन टूअर-टापर लइकी के जिनगी में ई कहिके कि ओकरा देह में त सफेद दाग बा, घूंघट काढ़ के ओह दाग के ऊ चोरवले रहले, मरद के साथे रही त घरो खानदान में दाग लाग जाई, ओकरा भेंट ई भउजी ना होखे दिहली.
अपना बेटी आ घरेके सेवा-टहल खातिर ओके दाई बना के ओह गांवे के घर में ई राख देले बाड़ी. अब गांव घर के काम-काज से एह भउजी के छुट्टी मिल गइल बा, त कबो-कबो गांव में आ कबो देवर के नोकरी प आके रहेली. ढेर देवरे के नोकरी प बहरे एह से रहेली कि जवान-जवान बेटिन के पढ़ावे-लिखावे के रहेला आ देवर प आपन सासनो चलेला. देवर त ओह बेटिन के पढ़इबे करिहन आ भउजी अपना देवर के रुपिया-पइसा आ खाना-कपड़ा के साजो संवार करत रहिहन.
एतना कुल लीला देखते-देखते अब हमार अक्किल में ताला आ बन्द आंख दुनू खुलल. जानतारू हमके त एह समाज के मुंह बन्ïद करे खातिर न एह चालिस बरीस के दुलहा से बियाह के ई भऊजी ले अइली. त अब हम सोचनी कि नीक से एह खोखला समाज के सोझा एह भउजी के नागट उघार क के हम नचाइब. एही सोच के पुरवे खातिर एह दीदिया आज हमरा ई रूप धरे के परल. बीना कहली कि हम काहे चुप बइठब. आज के जमाना के बेटी बानी. हम तोहसे सांचो कहतानी कि एह घरी-”आंचल में है दूध- आंखो में पानी ” वाला रूप सोचियो के हम चुपइलीं नाहीं. एही से दूइए साल के भीतर ई सोना-चानी दू जानी देवी हमरा भइली.
जब ई लोग के जनम होखे के रहे, त ओहू घरी ई भउजी हमके बकसली ना अपन कुल करतब देखा दिहली कि कइसहूं हमार जान बाचो ना. होखे के घरी ले एह घर के कुल टहल-सेवा हमही कइलीं. ऊ त ई कह कि जेउवां दूगो देवी लोग आ गइली, त भउजी बस इहे कहि के चुपा गइली कि बड़ा धधाइल रहलन हं, एह कुल-खानदान में बेटा ना आई. इहो कुलछनी मेहरारू बिया कि अवतही दरिद्र बना देलस. हमरा त दू जानी बेटी रहबे कइली ह, ई आके एके साथे दूगो अवरी बेटिए बोला देलस. देवर से कहली कि हरघड़ी एही से बरजत रहीं कि राती के दूध पीए के बहाना बना के तू ओने का करे जाला आ जाये के चाहेल, ई मेहररूओ त बेरहन बिया. अब त जवन होखे के हो गइल, अबो से बूझ. आगे कहली कि बूढ़ा गइलन बाकी इनका अक्किल ना भइल.
ए दीदिया इहे ना हम अपना लरकोरी भइला प केतना दु:ख सहलीं आ हमार केतना दुरदसा भइल, बाकी हम हिम्मत ना हरलीं. सीताजी के त रोवला पर बन देवी लोग साथे रहल बाकी हमरा साथे त ओइसनो केहू ना रहे, एह से हम रोइबो ना कइलीं. हम आपन सेवा अइसन बढ़वलीं कि एक दिने हमार मरद हमके लेके चुपे-चुपे एगो किराया के घर में आपन सब धन- दउलत छोड़ के चल देलन. मन के सुख ना सुख कहाला दीदिया. देह त बथते-पिरात रहेला, बाकी मन के पिराये के ना चाही. बीना-दीदिया से आगे कहली कि ऊ पढ़ल-लिखल रही त बुद्घि से काम लिहली. एक बेरी गांवे चल गइली. अपना बड़ बहिन, जे उनकर सवत रही, उनके अपना साथे ले अइली. दुनू बेटी के उनका गोदी में डलली. नया साड़ी आ कपड़ा पहिना के उनकर रूप बदलली, आ मोका पाके ओह भउजी के झूठ के भंडा-फोड़ क देहली-अपना मरद के ई देखा के कि उनका एह सुबरन अइसन देह में कहीं सफेद दाग हइए नइखे.
अभी कुछुए दिन बितल रहे कि हम अस्पताल से एगो गुलाब अइसन ललना ले के अपना घरे लवटलीं, त हमार बहिना (सवत) हमके सोहर गा-गा के उतरली आ घर में ले अइली. हमार दुलहा ई सुख देखलन. उनका आंख से खुशी के लोर बहे लागल. कहलन कि मेहरारू चाहे त उजड़ल घर बसा दी. फूटल घर के स्वर्ग बना दी आ भंवर में फंसल अपना मरद के अपना जान प खेल के बचा ली. एने सोना-चानी अपना बड़की माई के जान-परान बनल रही लोग, त एक दिन गोदी में उठा के उनकर पापा कहलन कि ए बेटा तोहन लोगिन के त दूगो माई के पियार आ आर्शीबाद मिलल बा, तूही लोग बड़ होके एह दुनिया में हमरो नांव उजागर करबू.
आज बीना अपना दीदिया से जिनगी के सब बात बतावत रही, जेमे कबो केहू के पुचकारस त कबो केहू के झकझोरस. दीदिया के बुझा गइल कि बीना आज अपना जिनगी के इतिहास निहार रहल बाड़ी. अपना दीदिया से का-का कहिहन उनका बुझइबे ना करे. त कहली कि अब आज के मेहरारू देवी कहाए खातिर लालायित नइखी. देवी कहि के ई समाज अब एह मेहरारून के चूस ना सकेला. अब एह देवी के चश्मा बदल गइल बा. पहिले ई चश्मा खाली दया, माया आ ममता के रंग में रंगात रहे, अब ओह में विद्वता घोरा गइल बा, तबे न बीनो के आपन घर चीन्हे में आ बसावे में देरी ना लागल. ऊ अपना मरद के मकड़ी के जाल से खींच के बाहर क लेली.
ए दीदिया, मेहरारूए चालाको होली, उहे बुरबको आ उजबको कहाली. मेहरारू निको होली आ देवियो बनेली आ उहे नïिट्टïन आ राक्षसनीयो बन जाली. अब तू हीं देख ना कि ई भउजी त हमरा सोना नियर मरद के जिनगी नरक बना देले रही, जेमे दू-दूगो मेहरारू के जिनगी पिसात रहे. उहो उनही के सूनत रहन, चाहे ई कह कि इनकर ऊ मति मार देले रही. जहिया हम उनके आपन देवता बनवलीं आ अपना बहिना के अपना घरे बइठवलीं ओह दिने ऊ मोटको हमरा पीठ पीछे हमके कुबोली बोलली, नट्टिïन कहली, अवरी ना त डाइनो कहली, बाकी हमार ई करिकी कोटवा के सोझा तनी ऊ डेरा जाली. हमरा बुझाइल कि ई करिया कोटे हमके आ हमरा सभ भंवर में फंसल बहिन लोगिन के नामरद के कनई में सनाइल देह के बचा आ उबार सकेले त हम एह कानून के पढ़ाई पढ़े में जुट गइनी, आ अब ई कोटवे पहिन लेहलीं. दीदिया तू करिया कोट देख के भकुआ गइलू ह न. एकर राज का बा, अब हम तोहके बतावतानी. ई दुनिया आ समाज जे मेहरारू में खाली अएबे देखेला, ओहू के तनी देर खातिर ई करिकी कोटिया रोकेले, तबे ना कहल जाला कि पहिले के मेहरारू के लगे जीभ ना रहे, आ अब त ऊ कुल बेपरद हो तारीसन. उनहनी के आंख में अब पानी हइए नइखे. आज के महरारू बीत्ता भर के जीभ लेइके जनमतारी स. त हम आज के मेहरारू ना हई.
अपना सेवा आ मेहनत के बले ई करिया कोटो पहिन लेले बानी, बाकी अपना बहिना आ बेटी कुल के त बिना कोट पहिनवलहीं हम जनमें से एह जीनगी के जीए खातिर वकील बना देले बानी.ए दीदिया हमार बहिना एह उमिर में अइला प अब आपन पुरनका चश्मा उतार देली ह, आ अपना मरद के रोजे नीक से भर आंख देखेली, बेनिया डोला-डोला के खियावेली, आ थकला प उनकर गोड़ो दबावेली. जब बेटिन साथे पारलर जाली त अपनो मुंह आ बार के सेटिंग करावेली. कबो-कबो ऊ अपना मरद साथे मंदिरो जाली आ उनसे कहेली कि देखि ना हर मंदिर में त हमार बहिना बीने बइठल बाड़ी, याने हमरे रूप ऊ चारों ओरी निहारेली, अउर ओकर चरचा हरदम करत रहेली.
ए दीदिया सिनेमा के त कुल हिरोइन आ हिरो के हमार बहिना चिन्हेली, जेकरा बारे में ऊ इनका से खूबे बतियावेली, हमरा एतना फुरसते कहां बा. हम त रोजे बहिना नियर कइगो मेहरारून के उलझने-सुंझुरावे आ सरिहावे में बाझल रहिला. हमार सोना-चानी आ बबुआ गुटरू अपना बड़की माई के गोदी में पलात बाड़े. हमरा ओह घड़ी स्वर्ग के सुख मिलेला जब हमार पूरा परिवार याने दुनु महतारी तीनो बच्चा आ मरद एक साथे छुट्टी में कवनो पहाड़ प घुमे जाइले. हमार हृदया अघा गइल ए दीदिया-एह सुख से आ साथे-साथे रूपो बदल गइल. जब हमार बहिना कहेली कि जइसे हमार दिन लवटल ओइसे सात घर दुस्मनो के दिन लौटो, त ई सुन के हमार जिनगी धन-धन हो जाला आ हम अगरा जाइला.
–डॉ. आशारानी लाल


text:
– ओ. पी. सिंह
भर घर देवर, भतारे से ठट्ठा. कहाउत पुरान ह. जब ना त हम रहनी, ना मोदी जी. बाकिर हालही में मोदी जी के एगो बयान सुनि के मन में इहे कहउतिया याद पड़ गउवे. मोदी जी के दुश्मनन के कमी नइखे बाकिर पता ना का सोचि के ऊ अपना भगतने पर हमला बोल दिहुवन आ भक्तन के ठकुआ मार दिहलसि आ ऊ भकुआत रहि गइलें. बाकिर सोशल मीडिया पर भगतन के नाराजगी देखे जोग रहुवे. पता ना 56 इंचि के सीना होखे के दावा करेवाला कवना सकेता में अपना के पड़ल देखलसि कि जवना डाढ़ी पर गोड़ टिका के अपना आसन पर बइठलें तवने प कुठार मार दिहलें आ निशाना सीधा ठाँवे पर पड़ल. विरोधी गदगदा गइलें आ भगत तिलमिला गइलें.
राजनीति में अबहीं ले इहे परम्परा चलल आवत बा कि अपना गोल के लोगन के दोष ना देखल जाव. कह दीहल जाला कि – बत्ते हैं थोली बहुत गलती कर जाते हैं. एगो नेतइन कहली कि – ई सब त होखते रहेला. बाकिर जल्दिये विरोधी लोग के बुझाए लागल कि निशाना भगतन पर ना हो के सीधे ओही लोग पर भइल बा आ तब फेर शुरु हो गइल उहे तान कि दू बरीस से चुप्पी काहे सधले रहुवन. अलग बाति बा कि एकबग्गा चले वाला भगतन के खीसि कम नइखे भइल.
शेर के सवारी एही से ना कइल जाला कि ओह पर चढ़ गइला का बाद उतरल मुश्किल हो जाला. बाकि गोलन के लागेला कि जइसे ओहन के समर्थक माल टनला का बादे सोहर गावेलें वइसहीं शायद भगतनो के कारोबार चलत होखी. जबकि भगत छुट्टा चरे वाला साँढ़ हउवे. हरियरी लउकला का बाद ई ना देखीहें कि कवना खेत में बा. अगर मोदीओ के बात पर नाराजगी होखी त उनुको खिलाफ पुपुही बजावत देर ना लागी. एह दू बरीस में अगर केहू के ई ना लउकल त उनुकर सगरी गणित गबड़ाहीं के बा. भाजपा के कोर समर्थक चाहे जतना छनछनासि, वोटवा डाले बेरा ऊ दोसरा के वोट देइये ना सकसु. नाराजगी बहुत भइल त वोट डालहीं ना निकलिहें.
आ इहे ऊ ताकत ह जवना से ऊ अपनो लोग पर हमला क देले. जबकि दोसर गोल त हर तरह के कुकर्मियन के अनदेखी क देलें. अपना वोट बैंक खातिरे बाकी गोल देश के बड़का जमात पर चोट करे के बेंवत राखि लेलें. आ चालाकी अइसन कि कबो एह नाम प, त कबो ओह नाम के मुद्दा उठावत बढ़ावत एह जमात के टुकड़ा करावत रहेलें. आ मौका परस्ती में राष्ट्रहित गइल भाँड़ में आपन हित बचावत रहेले. अब गोरक्षकन के मुद्दा पर मोदी के बयान आवते कांग्रेस कह दिहलसि कि गाय के रक्षा कांग्रेसे करी. त लालू के बयान आइल कि अब मोदियो के बुझा गइल कि गाय दूध देबेले वोट ना देव. लालू का लगे एह बाति के जानकारी बहुत पहिलहीं आ गइल रहे तबहियें नू उनुका शासन में ओतना चारा चबा लीहल गइल कि आजु ले ओकर चरबी ना गलल. बिहार का चुनाव में त बीफो के समर्थन कइले रहलें ई गऊ पालक.
बाकिर ईहो लोग भुला गइल बा कि जबरा मारबो करी आ रोवहुं ना दी. दलितन के खरबपति बेटीओ के लागे लागल बा कि खरब त ओकरा लगे रहि गइल बा बाकिर दलित समुझे लागल बाडें. अगर अइसन बाति ना रहल रहीत त सबले बेसी दलित सांसद भाजपा के ना रहितन. यूपी के चुनाव में बिहार के फार्मूला लगावे के कोशिश अवले परवान चढ़ल नइखे लउकत. बाकिर देशे ना दुनियो के नजर यूपी चुनाव पर गड़ल बा. ऊँट जवने करवट बइठो, देश के राजनीति के दशा दिशा बदलल तय बा. तबले दुलहिन भतारे से ठट्ठा करे ला आजाद बाड़ी.


text:
गावँ के नाम सुनते आँखि में चमक आ करेजा में बहार आ जाला । बचपन के सदन, संघतियन के साथे खेला, बगइचा के जमघट, मास्टर साहेब के छड़ी आ बछरू अइसन ताजगी से भरल मन अनसोहातो याद आवे लागेला । समाजशास्त्री लो कहले बा सक आदमी के पहिला पाठशाला पररवार हs आ दसूरका समाज । समाज में पड़ोस, संघतियन के समहू आ पूरा परिवेश आ जाला। समाजे अनशुासन सिखावेला, भाईचारा आ मले-जोल के पाठ पढ़ावेला आ समाजिक मूल्य आ नैतिकता के आचरण सिखावेला। आज गााँव दरक रहल बा। गााँव के साथे – साथे दरक रहल बा समाज । अनशुासन, भाईचारा, मेल-जोल, समाजिक मूल्य आ नैतिकता जइसन शब्द नाच के लाबार खानी हाँसी के पात्र बन गइल बाड़े सन । अइसन समय में आजओु कुछ लोग बा जे गााँव के सांस्कृतिक धरोहर अपना बीचे जियतार रखले बा । शरीर से उ जहें होखे, मन से गााँवे में रहेला । नवका पीढ़ी के बेचैनी आ महत्वाकांक्षा के अइसने लोग माँजले बा आ गााँव के मएु से रोकले बा।
भोजपुरिया समाज के बनावट में गााँव केंद्रीय तत्व बा। इहो कहल जा सकेला कि भोजपुरी आ गााँव एक दसूरा के पर्याय हs । अगर कुछ अपवाद के छोड़ दिहल जाव त गााँव छोड़ते लोग भोजपुरी छोड़ देला। सचूना क्रांति से मले मिलाप बढ़ल बा । उपभोक्तावादी संस्कृति लोग में भोग के प्रवृति बढ़ा रहल बा। गााँवहु में रहे वाला संतोष के परम सुख माने खातिर तइयार नइखे । अभाव खटक रहल बा । अपना अभाव खातिर उ अपना गाँवई जिनगी के दोष दे रहल बा । एहि से मौका मिलते गााँव से जड़ुल हर खाल के उतार के फेंक देबे के चाहता। शहर ओकरा के स्वीकार नइखे करत आ गााँव से उ नजर चोरावता।
भोजपुरिया गााँव-समाज एहि विरोधाभास में जी रहल बा। देश के दोसरा भाग में गाँवई जिनगी से ई अलगाव देखे के ना मिले। हरियाणाआ पंजाब जइसन राज्य के गााँव में रहेवाला लोग के मन में कवनो अभावबोध नइखे। लोग सुखी सम्पन्न बा । बाजार के दबाव सहे खातिर सभे समर्थ बा। अपना संस्कृति आ पहचान पर लोग में गौरव के भाव बा । कल्पना आ यथार्थ में कवनो विरोधाभास नइखे । एहि से गााँव आबाद बा । गााँव के भाषा आबाद बा । गााँव के संस्कृति के विस्तार हो रहल बा।
आखर के ई अकं गााँव के विविध पक्षन के अपना में समेटले बा । रउआ कतहुँ बानी ई अकं पढ़ के अपना हृदय में आपन गााँव महससू करब। गााँव
के पीपर के छााँह में बइठ के जिनगी बनावे के किसिम -किसिम के योजना एक बेर आउर आकार ली। गाँवई जिनगी के बिखरल फूल एगो लड़ी में गाँथूा के रउआ सोझा प्रस्तुत होई । आखर के हर अकं खानी एहु अकं के राउर स्नेह आ आशीर्वाद मिली एही कामना आ विश्वाश के साथे –
भोजपुरी ई पत्रिका आखर मई जून २०१७ डाउनलोड करे के खातिर क्लिक करीं।
आखर के पुरनका अंक पढ़े खातिर रउवा आखर के वेबसाइट www.aakhar.com पऽ पढ़ आ डाउनलोड कर सकत बानी


text:
– जयंती पांडेय
जबसे बाबा लस्टमानंद सुनले कि सरकार गरीब लोग के एगो मोबाइल फोन फ्री दी तबसे बउरा गइल बाड़े. कई हाली रामचेला कहले कि ई मुफुत के लिहल आ भीखमंगी बराबर होला लेकिन बाबा बाड़े कि सुने के नईखन चाहत. उनकर कहल हऽ कि मुफ्त के माल में बरकत होला. मुफुत के माल में कवनो खराबी नइखे. जे लोग मुफुत के माल के भीख बूझेला ऊ लोग बेकूफ होला. मुफुत के माल में अमीरी होला एही से जे मिले ऊ दाब लऽ. फेर मिली कि ना मिली. मुफुत के माल पावे खातिर जवन मेहनत आ जवन संघर्ष करे के परेला ऊ बाबा रामदेव के ब्लैक मनी के आंदोलन से कही जियादा बड़हन होला. एही से बाबा जबसे सुनले कि सरकार गरीब लोग के मोबाइल दी तबसे खुसी से बउरा गइल बाड़े.
एकदिन राम चेला पूछले बाबा तूं तऽ निमन गिरहथ हउवऽ आ लईका, नाती पोता सब लोग निमन नोकरी करऽता त तूं गरीब कइसे हो गइलऽ? बाबा बमक गइले. कहले हम आज से गरीब बानी? हम तऽ आजादी के पहिले से गरीब बानी. पूरा परिवार गरीब बा एही से सरकार के कवनो दान में पहिलका हक हमार हऽ. ई तऽ सरकार के बड़प्पन हऽ कि ऊ हमनी के खेयाल राखेले ना तऽ ई देस में गरीब के के पूछेला. जबसे गरीब लोग के मोबाइल देवे के घोषणा भइल तबसे कुछ बुद्धिजीवी लोग बा उनका पेट में कलछुल घूमे लागल. लागल लोग कहे रोटी ना फोन दिहल जाता, एह से का होई?
असल में ई बुद्धिजीवी लोग के गरीब के सुख बर्दाश्त ना होला. जब कवनो मुफ्त देवे के बात होला तऽ ई मार कलम ले के भिड़ जाला लोग, लागी लोग लिखे. लागी लोग चैनल पर भूंके. एकदम रोष में आ जाई लोग. जहां गरीब के सुख सुनल लोग कि चौबीसो घंटा समाजवाद के झंडा उठवले रही लोग. अपने भले मॉल से लेडिज फिंगर (भिंडी) कीने लोग, मैकडोनाल्ड्स के लंच करे लोग लेकिन कवनो गरीब के कुछ भेंटाये के सुनल लोग ना कि पेटगड़ी उपट जाला. आजु ले ई लोग गरीब के कुछ ना दिहऽल लोग बस जबानी जमा खरच छोड़ के. अगर सरकार दे रहल बिया तऽ कवन गलत कर रहल बिया. इहंवां तऽ आधा जिनगी नून तेल लकड़ी के चक्कर में गुजर जाला. मोबाइल के कीनी? अइसन में केहु जे मोबाइल देता तऽ कवन अन्याय? का गरीब लोग के ‘दुनिया मुट्ठी में करे के’ अरमान ना होला चाहे ऊ लोग के खातिर ‘हर फ्रेंड जरूरी होला’ ना का? आज काल तऽ फोन से रोजी रोटी के जोगाड़ होला. ई बुद्धिजीवी लोग कबहुं ना चाहे कि गरीब लोग तरक्की करे, ऊ लोग तऽ चाहे ला एकनी का हमेशा माटी के माधो बनल रहे. उनकर क्रांति भले फेसबुक होखो पर हमनी के फेस पर कभी हंसी ना लउके के चाहीं. खैर ई लोग चाहे जे कहो हमनी का सरकार से मोबाइल ले के रहेब सन.
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.


text:
अलकनंदा
अलकनंदा भारत के उत्तराखंड राज्य में बहे वाली एगो हिमालयी नदी हिया जेवन हिंदू धर्म में सभसे पबित्र मानल जाये वाली गंगा नदी के दू ठो सुरुआती धारा में गिनल जाले। परम्पारा में भागीरथी के गंगा के मुख्य सोता मानल जाला बाकी जलबिज्ञानी लोग अलकनंदा के मुख्य धारा माने लें काहे से की ई भागीरथी ले ढेर लमहर बा।
अलकनंदा आ भागीरथी के संगम देवप्रयाग में होला। एही संगम के बाद नदी के नाँव गंगा हो जाला।
हिंदू लोग के एगो प्रमुख तीर्थ बद्री धाम अलकनंदा के लगे बाटे।
संदर्भ[संपादन]
बाहरी कड़ी[संपादन]
- Alaknanda River Britannica.com (अंग्रेजी में)
- Prayags at GMVN (अंग्रेजी में)


text:
जनसत्ता
जनसत्ता भारत में छपे वाला प्रमुख हिंदी अखबारन में गिनल जाला। ई अखबार प्रसिद्द उद्योगपति रामनाथ गोयनका के स्थापित इंडियन ऍक्सप्रेस ग्रुप के एक ठो हिंदी उपक्रम बा। 1983 में एकर स्थापना दिल्ली में भइल आ अब ई रोज-रोज दिल्ली के अलावा कलकत्ता, लखनऊ आ चंडीगढ़ से छपे ला।[1]
ईहे समूह मराठी में लोकसत्ता नाँव के आखबार मुंबई से छापे ला आ ई दुन्नों अखबार प्रभावशाली मानल जाने।[2]
संपादक लोग[संपादन]
जनसत्ता के संपादक रहि चुकल लोग में प्रभाष जोशी आ ओम थानवी नियर प्रसिद्ध लोग के नाँव गिनल जाला। जोशी (निधन 2009) के भारतीय आ हिंदी पत्रकारिता में बहुत परभावशाली ब्यक्ति मानल जाला।[3]


text:
महुआ न्यूज पर “भौकाल का चौपाल” लगा के देश समाज के समस्या उजागर करे वाला निखिल राज के भौकाली अब बड़को परदा पर लउकी.
निखिल राज के फिलिम ‘देख के’ जल्दिए रिलीज होखे वाली बा. एह फिलिम में उ बिहार के दू गो बड़का मामिला एक साथ उजागर करीहें. अब मामिला कवन बा से त फिलिम देखला का बादे मालूम होखी बाकिर निखिल के दावा बा कि एह फिलिम से राजनीतिक भूचाल आवे वाला बा.
कहतारे कि फिलिम में राजनीतिज्ञन आ माफिया तत्वन के साँठ- गाँठ के असली सच्चाई देखे के मिली.
एह फिलिम में निखिल राज का साथे बाड़न एबीपी न्यूज पर “सनसनी” लेके आवे वाला श्रीवर्द्धन जिनकर धारावाहिक सनसनी दर्शकन में बहुते लोकप्रिय बावे.
(रंजन सिंन्हा)


text:
बलिया में कजरी के साँझ
बियफे का रात बलिया के बापू भवन में सांस्कृतिक संस्था ‘पहल’ का ओर से आयोजित कजरी के साॅझ के रंगारंग कार्यक्रम में भोजपुरी के सांस्कृतिक विरासत जीयतार हो उठल. भोजपुरी लोकगीतन के संवदना आ मिठास सुने वालन के करेजा छूअत रहल आ लोग कजरी सुन सुन के मोहित होखत रहल.
कार्यक्रम के शुरूआत गायक ओम प्रकाश के गावल कजरी ‘बरिसे सावन रसधार हो, बदरिया घेरि आइल सजनी’ से भइल. सुनीता पाठक आ शैलेंद्र मिश्र के युगल गायन भइल. शैलेंद्र मिश्रके कजरी ‘धनि हो खोल ना केवरिया हम विदेसवा जइबे ना’ सुनाके कजरी के परंपरागत गायन के नमूना देखवलन त लक्की शुक्ला ‘धनि हो का जइबू विदेसवा’ आ राजीव राज ‘मधुबनवा में आइल बहार बा’ सुनाके वाहवाही लूटले. अनुभा राय के ‘कचौड़ी गली सून कइलऽ बलमू’ सुनाके बनारसी कजरी के नमूना सुनवली. कृष्ण कुमार मिट्ठू के ‘सखी संइया तो खूबे कमात हैं’ सुना के फिलिमी लोकगीतन ओर इशारा कीलन. गावे वालन में सोनू यादव, अंजनी उपाध्याय, प्रकाश भास्कर, आशुतोष यादव वगैरहो शामिल रहले. आ गवनई के जान दिहले वाराणसी के तबला वादक अतुल कुमार राय, बांसुरी वादक व्योमकेश, आ गोलू कुमार.
संचालन युवा गायक कृष्ण कुमार कीलन.


text:
मनोज तिवारी
मनोज तिवारी (जन्म 1 फ़रवरी 1973)[1] भोजपुरी फिल्म इंडस्ट्री के सुपरस्टार, राजनेता आ संगीत निर्देशक बानीं। तिवारी जी 16वी लोकसभा चुनाव में सांसद चुनल गइल बानीं। [2]
फिल्मन में काम कइले से पहिले मनोज तिवारी तकरीबन दस साल भोजपुरी गायक की रूप में काम कई न। फेर सन 2003 में उ फिल्म 'ससुरा बड़ा पैसा वाला'में अभिनय कई न जवन मनोरंजन और आर्थिक दृष्टि से बहुत सफल फिल्म साबित भइल और मानल जाए लागल की भोजपुरी फिल्मन क नया दौर शुरू हो गइल बा। एकरी बाद उ दुगो और फिल्म 'दारोगा बाबू आई लव यू' और 'बंधन टूटे ना' नांव क फिल्मन में भी अभिनय कई न। मनोज तिवारी एगो टेलीविज़न कार्यक्रम 'चक दे बच्चे' में बतौर मेज़बान कार्य कई न। सन 2010 में मनोज तिवारी प्रतिभागी की तौर पर रियलिटी शो 'बीग बॉस' में हिस्सा लिह न।[3] मनोज तिवारी और श्वेता तिवारी 'कब अइबू अंगनवा हमार' और 'ए भौजी के सिस्टर' नामक फिल्मन में साथ-साथ काम क चुकल बालो। सन 2011 की मध्य में मनोज और उनकी पत्नी रानी में अलगाव हो गइल।[4] मनोज तिवारी नया धुन,गाना और अल्बम बनावल जारी रख न। उ अनुराग कश्यप द्वारा निर्देशित फिल्म 'गैंग्स ऑफ वासेपुर' खातिर एगो लोकप्रिय गीत 'जिय हो बिहार के लाला' भी गव न।[5] मनोज तिवारी सन 2011में बाबा रामदेव द्वारा रामलीला मैदान पर शुरू कइल गइल भ्रष्टाचार विरोधी आंदोलन और अन्ना आंदोलन में भी सक्रिय रह न।[6] 2009 में मनोज तिवारी समाजवादी पार्टी की ओर से राजनीति में आपन भविष्य अज़मव न लेकिन असफल रह न। फिलहाल तिवारी बीजेपी की तरफ से राजनीति में सक्रिय बा न और उतर-पूर्वी दिल्ली से संसद सदस्य हंव।
बीछल फिलोग्राफी[संपादन]
संदर्भ[संपादन]
- ↑ "Biography". Manoj Tiwari Official Website. पहुँचतिथी 2012-01-05.
- ↑ "Actor Manoj Tiwari to build temple for Tendulkar and Dhoni". Screen India. Indian Express. 8 जुलाई 2011. पहुँचतिथी 2012-01-05.
- ↑ "Exclusive: Meet the Bigg Boss 4 contestants". Rediff. 2 October 2010. पहुँचतिथी 18 December 2010.
- ↑ Jha, Giridhar (11 July 2011). "Manoj Tiwari appeals for help to persuade wife to drop divorce plan". India Today. पहुँचतिथी 2012-01-05.
- ↑ Manoj Tewari croons for Anurag Kashyap
- ↑ "Bhojpuri superstar Manoj Tiwari joins Ramdev's campaign against black money". The Hindu Business Line. PTI. 4 June 2011. पहुँचतिथी 2011-01-05.
इहो देखल जाय[संपादन]